ანტიკური ავტორების მოწმობა 12 ტაბულის კანონების შესახებ  
  
ლივიუსი  
  
პლებეელმა ტრიბუნმა, გაიუს ტერენტილ გარსამ პატრიციები ამხილა პლებეების წინაშე თავიანთ თავზე მაღალ წარმოდგენაში. განსაკუთრებით გაილაშქრა კონსულების ძალაუფლების წინააღმდეგ. მან შესთვაზა მიეღოთ კანონი 5 უფლებამოსილი პირის არჩევის შესახებ. რომლის თანახმადაც კონსულები ისარგებლებდნენ მხოლოდ იმ უფლებებით,რომლებსაც გამოუყოფდა მათ ხალხი და არა იმოქმედებდნენ თავიანთი ახირებების მიხედვით[[1]](#footnote-1).

პომპონი  
ტრიბუნების კანონების ძალით,მეფეების განდევნით,რომაელმა ხალხმა დაიწყო სარგებლობა მეტად განუსაზღვრელი უფლებებით და სხვადასხვა წეს-ჩვეულებებით,ვიდრე გამოცემული კანონებით და ასეთი მდგომარეობა იყო 20 წლის მანძილზე. შემდეგ,რათა ამისთვის წერტილი დაესვათ,ხელისუფლებამ გადაწყვიტა დაენიშნათ დეცემვირები,რათა მათ მიემართათ საბერძნეთის სახელმწიფოსთვის კანონებისათვის. დეცემვირებმა კანონები დაწერეს სპილოს ძვლის დაფებზე და განათავსეს ფორუმზე,რათა ყველასთვის ყოფილიყო ხელმისაწვდომი. იმ წელს მათ მიეცათ უმაღლესი მმართველობა სახელმწიფოში,რათა მათ საჭიროების შემთხვევაში შეესწორებინათ კანონები და ისინი განმარტავდნენ კანონებს. მათი მოქმედების გასაჩივრება არ დაიშვებოდა. დეცემვირებმა თავად შენიშნეს,რომ თავდაპირველ კანონებში იყო გარკვეული ხარვეზები და მომდევნო წელს დაამატეს კიდევ ორი ტაბულა,სწორედ ამ დამატების გამო ეწოდა ’’12 დაფის კანონები’’[[2]](#footnote-2).  
  
დიონისე ჰალიკარნასელი  
  
რადგან პლებეელი ტრიბუნები კვლავ მოსახლეობის მღელვარებას იწვევდნენ (ისინი ხალხს აჩვევდნენ იმ აზრს,რომ თავისუფალი ადამიანებისათვის საუკეთესო სახელმწიფო წყობის ფორმა იყო თანასწორობა) სამართლიანად ითვლებოდა,რომ როგორც კერძო,ასევე სახელმწიფო საქმეები გვარდებოდა კანონებთან შესაბამისად. საქმე იმაში იყო,რომ რომაელებს მაშინ ჯერ კიდევ არ ჰქონდათ არც დემოკრატიული მმართველობის წესი და არც თანასწორუფლებიანობა[[3]](#footnote-3).  
 პლებეელი ტრიბუნები დაჰპირდნენ მოსახლეობას,რომ კანონში შეიტანდნენ ყველა მათ მოთხოვნას. უმრავლესობის მიერ მხარდაჭერილი,მათ მიერ მომზადებული კანონი ხმამაღლა წაიკითხეს ,რომლის აზრიც მდგომარეობდა შემდეგში : ხალხი,რომელიც შეიკრიბებოდა კრებაზე აირჩევდა 10 უხუცეს,ბრძენ ადამიანს,რომლებიც შეადგენდნენ კანონებს,როგორც საზოგადო ასევე კერძო საკითხებზე[[4]](#footnote-4).  
  
ლივიუსი  
  
 როდესაც მიაღწიეს შეთანხმებას კანონმდებლობის შესახებ,ათენში გაგზავნეს ელჩები,რომელთაც დაევალათ გადმოეწერათ სოლონის კანონები და გაცნობოდნენ მათ[[5]](#footnote-5).  
 მაშინ დეცემვირები მუშაობდნენ კანონთა შედგენაზე,ხალხი კი დიდი ინტერესით ელოდებოდა მათი მუშაობის დასრულებას. დეცემვირებმა ხალხის სურვილის მიხედვით გამოსცეს 10 ტაბულა,მიიწვიეს ხალხი კრებაზე ’’დაე იყოს ეს სახელმწიფოს აყვავების და თავად თქვენი და თქვენი შვილების საკეთილდღეოდ. მიდით და წაიკითხეთ კანონები,რომლებიც აქ წერია’’-თქვეს დეცემვირებმა. მათ ასევე აღნიშნეს,რომ უფლებრივად გაათანაბრეს საუკეთესოები და ყველაზე ცუდები[[6]](#footnote-6).  
  
ავზონი   
  
 3 ნაწილისგან შედგება მთელი ის სამართალი,რომელიც ითვლება ხალხისთვის საკრალურ,სამართლიან და საერთო სამართალად[[7]](#footnote-7).  
  
დიონისე ჰალიკარნასელი  
  
 რომაელმა მოწინავეებმა (პირველმა რომაელებმა)გამოიტანეს ფორუმზე წინაპრების მიერ დადგენილი ტრადიციები და კანონები, საზღვარგარეთიდან შემოტანილებთან ერთად,რათა მოსახლეობას გადაეხედა[[8]](#footnote-8).   
  
ციცერონი   
  
ჩემთვის 12 დაფის კანონთა წიგნი,თავისი ავტორიტეტით და სარგებლის სიუხვით აღემატება ყველა ფილოსოფოსის ბიბლიოთეკას,თუ გადავხედავთ კანონთა წყაროებს და მათ ფორმულირებას[[9]](#footnote-9).  
  
 დაფა 1  
  
  
  
1. თუ მოსარჩელე იძახებს სასამართლოში მოპასუხეს,ის უნდა მივიდეს და თუ არ მივა ,მაშინ მოსარჩელემ მოუხმოს ვინმეს მოწმედ,შემდეგ კი მიიყვანოს მოპასუხე ძალით.  
2.თუ მოპასუხე თავს არიდებს სასამართლოს მოტყუების გზით ან არ ინძრევა ადგილიდან,მაშინ მას დაადებს ხელს (manus iniectio)  
3.თუ სასამართლოში გამოცხადების დაბრკოლება არის ავადმყოფობა ან სიბერე,მაშინ მან ვინც სასამართლოში გამოიძახა უნდა უზრუნველყოს მიყვანა.  
4.მიწათმფლობელის ვინდექსი უნდა იყოს მიწათმფლობელი,ხოლო პროლეტარის ვინდექსი შეუძლია იყოს ნებისმიერი მსურველი.  
5.ნექსუმის დატუსაღება ფორქტების ან სანატების (მცხოვრებლები ტიბრის ზემოთ და ქვემოთ) დაე იყოს სამართლიანი. ეს კანონი დაწერილია იმისთვის,რომ ისინიც იმავე პირობებით სარგებლობდნენ ,რითაც რომაელი ხალხი.  
6.როდესაც მხარეები მივლენ შეთანხმებამდე თანამდებობის პირმა უნდა გამოაცხადოს.  
7.თუ მხარეები ვერ მიდიან შეთანხმებამდე ამ სახით, ისინი შუადღემდე უნდა წარსდგნენ კომისიაზე ან ფორუმზე და თავიდან წარადგენს სასამართლო ამ საქმეს და შემდეგ დამსწრე მხარეები გამოვლენ რიგ-რიგობით.  
8.თუ მხოლოდ ერთი მხარეა წარმოდგენილი,მაშინ მაგისტრატმა უნდა დაამტკიცოს ამ წარმოდგენილი მხარის მოთხოვნა შუადღის შემდეგ.  
9.თუ ორივე მხარე ადგილზეა,მაშინ განაჩენის განაჩენის გამოტანის ბოლო და ვადა უნდა იყოს მზის ამოსვლის დრო.  
10.და ეხლა მე გთხოვ,წარმომიდგინო,რომ იკითხება არა კვინტ ენი ’’ანალი’’, არამედ ’’12 დაფის კანონი’’ და ამიხსნა რას ნიშნავს ამ კანონებში ’’პროლეტარი’’[[10]](#footnote-10).  
 დაფა 2

სარჩელს საკრამენტალური გირაოს შეტანით ჰქონდა საერთო გამოყენება. რადგან ის საკითხები,რომელთა შესახებაც კანონში არ იყო საუბარი,რომ სარჩელი წარმოებდა შემდეგი სახით : წყდებოდა საკრამენტალური გირაოს შეტანით.  
(გირაო შეჰქონდათ მორალური ზარალის ასანაზღაურებლად). იმ შემთხვევაში შეჰქონდათ გირაო,თუ ფიცის დადებისას მოიტყუებოდნენ მხარეები. სარჩელის მიხედვით,თუ 1000 ან უფრო მეტი ’’ლარი’’ იყო გადასახდელი,მაშინ საკრამენტალური გირაო იყო 500 ასოვი. თუ კამათი მიდიოდა ადამიანის თავისუფლებაზე (თუ ცნობილი ადამიანი იყო) გადასახდელი იყო 500 ასოვი,რა თქმა უნდა,თავისუფლების სანაცვლოდ. სარჩელი აღიძვრებოდა მოსამართლის მოთხოვნის შემთხვევაში,თუ კანონი უბრძანებდა,რათა ამ საქმეზე სარჩელი აღიძვრებოდა ამ სახით. მსგავსად იმისა,როგორც 12 დაფის კანონი მიუთითებდა,იმასთან მიმართებაში,რაზეც იყო პრეტენზია წაყენებული სტიპულაციის (ზეპირი კონტრაქტის ფორმა,რომელიც აყენებს ვალდებულებებს) საფუძველზე.  
1ბ.სარჩელის შეტანა ხდებოდა იმ შემთხვევაში,თუ ზეპირად თანხმდებოდნენ მხარეები.  
2.თუ ერთ-ერთი ისეთი მიზეზთაგანია,როგორიც არის მძიმე ავადმყოფობა ან დღე,რომელიც არის სასამართლოსთვის დანიშნული,დააბრკოლებს სასამართლოს,მაშინ ამ სასამართლო განხილვისთვის დაინიშნება შემდეგი დღე.  
3.ის ვინც ვერ შეძლებს წარადგინოს მოწმეთა ჩვენებები,მეორე დღეს უნდა მივიდეს სახლის ჭიშკართან (სახლი უნდა იყოს იმ მოწმის,რომელიც არ გამოცხადდა) და ყველას გასაგონად უნდა სთხოვოს[[11]](#footnote-11).  
  
  
 დაფა 3  
1.ვალის აღიარების ან სასამართლო გადაწყვეტილების გამოტანის შემდეგ მიცემულ იქნას ’’ხელის დადება’’-სიმბოლური აქტი (უზრუნველყოფდა მოპასუხის წარდგენას სასამართლოში). სასამართლოზე გამოძახების უფლება ჰქონდათ უფროს მაგისრატებს.  
2.თუ არ აღასრულებს,ამის შემდეგ მოსარჩელეს ჰქონდა უფლება მიემართა უფროსი მაგისტრანტისთვის,რომ იძულებით გამოცხადებულიყო მოპასუხე სასამართლო პროცესზე.  
3.თუ მევალე არ შეასრულებს სასამართლოს გადაწყვეტილებას და არც არავინ გამოექომაგება,მოსარჩელე წაიყვანს თავისთან,დააპატიმრებს და დაადებს ხუნდებს ან ბორკილებს.  
4.თუ მევალეს სურს შეუძლია იკვებოს საკუთარი ხარჯებით,მაგრამ თუ ის საკუთარი ხარჯით არ იცხოვრებს,მაშინ ვინც დააკავა მანდ უნდა მისცეს მინიმუმ 1 ფუნტის ოდენობის...  
5.ამ პერიოდში მევალეს ჰქონდა უფლება შერიგებოდა მოსარჩელეს და თუ არ შეურიგდებოდა ასეთ პირობებში დაკავებული უნდა ყოფილიყო 60 დღე. ამ დროის მანძილზე 3 საბაზრო დღე მიყოლებით უნდა გამოეყვანათ პრეტორების კომისიაზე (სადაც ხდებოდა სამოქალაქო პირების დავა და აქ ცხადდებოდა ის თანხა,რაც დაეკისრებოდა)  
(ყოველი მე-9 დღე იყო დასასვენებელი). მესამე მე-9 დღეს თუ თანხას არ გადაიხდიდა სიკვდილით დასჯიდნენ ან გაყიდნენ ამ თანხად.  
6.მესამე მე-9 დღეს ანაწევრებდნენ გასამართლებულს. თუ მოაჭრიდნენ მეტს ან ნაკლებს ეს დანაშაულად არ ითვლებოდა[[12]](#footnote-12).  
  
  
 დაფა 4  
  
ასევე მარტივად ასალმებდნენ სიცოცხლეს ახალშობილს თუ რაიმე სიმახინჯე აღმოაჩნდებოდა.  
2ა.კანონი მამას უფლებას აძლევდა გადაეწყვიტა შვილი (ვაჟი) იცოცხლებდა თუ არა.  
2ბ.თუ მამა 3-ჯერ გაყიდის შვილს,შვილი იქნება თავისუფალი მამის ძალაუფლებისგან.  
3.12 დაფის კანონის მიხედვით,მამა უბრძანებდა ცოლს წაერთმია მისი პირადი ნივთები (გასაღები) და გადაეგდო.  
4.ქალმა გააჩინა შვილი ქმრის გარდაცვალებიდან მე-11 თვეს. საქმე აღიძრა იმის გამო,რომ ის დაფეხმძიმდა ქმრის სიკვდილის შემდეგ. რადგან დეცემვირებმა დაწერეს,რომ ადამიანი იბადება 10 თვეში[[13]](#footnote-13).  
  
  
 დაფა 5  
  
1.ძველებმა ისურვეს,რომ სრულწლოვან ქალს,თუ მას ჩათვლიდნენ სუსტად მოაზროვნედ,მეურვეობის ქვეშ ამყოფებდნენ. გამონაკლისად ითვლებოდნენ ქალღმერთ ვესტას ქურუმი ქალები,რომელთაც ათავისუფლებდნენ მეურვეობისგან.  
2.მანციპირებული (ნივთები,რომლებიც იმყოფებოდნენ არ ექვემდებარებოდნენ გასხვისებას : მიწა,მსხვილფეხა,მონები,მიწის ნაკვეთები)   
ნივთები იმ ქალებია,რომლებიც იმყოფებოდნენ აგნატების მეურვეობის ქვეშ,არ ექვემდებარებოდნენ მფლობელობის ხანდაზმულობას.გამონაკლისი იყო მხოლოდ ის შემთხვევა,როდესაც ქალი გადასცემდა ამ ნივთს მეურვეებს.  
3.როგორი იქნება განკარგვა ქალის გარდაცვალების ან მეურვის გარდაცვალების დროს (არ გასხვისდება)  
4.თუ ვინმე,ვისაც არ ჰყავს პირდაპირი შთამომავალი და არ დატოვებს ანდერძს,მაშინ მისი მისი ქონება გადაეცემა მამრობითი სქესის უახლოეს აგნატს-ნათესავები მამის ხაზით.  
5.თუ გარდაცვლილს არ ჰყავს მამრობითი სქესის აგნატი,ამ შემთხვევაში ქონება გადაეცემა მას,ვისაც საერთო წინაპარი ჰყავს.  
6.12 დაფის კანონთა მიხედვით,იმ ადამიანების მეურვეებად,ვისაც არ ჰყავდათ დანიშნული მეურვე,ითვლებოდნენ მისი აგნატები.  
7ა.თუ ადამიანი შეიშლება,მაშინ და მის ქონებაზე გავლენა ექნებათ მის აგნატებს.  
7ბ.მაგრამ ზედამხედველი არ ეყოლება შეშლილს.  
7ს. მფლანგველს ეკრძალება საკუთარი ქონების განკარგვა. კანონი ადგენს,რომ მფლანგველი,რომელსაც ეკრძალება ქონების განკარგვა,იყოს აგნატის მზრუნველობის ქვეშ.  
8.კანონის მიხედვით,პატრონებს გადასცემდნენ მემკვიდრეობას,თუ მას არ ჰყავს პირდაპირი მემკვიდრეები. როდესაც საქმე ეხებათ პატრონებს კანონში ნათქვამია ’’ამ ოჯახიდან იმ ოჯახში’’.  
9. კანონის მიხედვით,დანატოვარი ქონება შედგება ვალისგან. თანამემკვდრეები გადაიხდიან ვალს თავიანთი მემკვიდრეობის წილით. გარდაცვლილის ვალი გადანაწილდება მემკვიდრეობიდან მიღებული წილის ზომის შესაბამისად.  
10.ეს სარჩელი შთამომავლობით ქონების გაყოფის შესახებ დაფუძნებულია 12 დაფის კანონების საფუძველზე[[14]](#footnote-14).  
  
  
  
 დაფა 6  
  
1.როდესაც მოხდება მონის გათავისუფლება რა შეთანხმებასაც დადებენ ის იქნება კანონი.  
2.კანონის მიხედვით,მტკიცებულებად საკმარისი იქნება ისიც,რაც იყო საზეიმოდ დაპირებული შეთანხმებს დროს. სიტყვას ვინც გადაუხვევდა ჯარიმა უნდა გადაეხადა და ასევე ისჯებოდა გაჩუმებაც.  
3.მიწის ნაკვეთის მფლობელობის შემთხვევაში ხანგრძლივობად იყო 2 წელი და სხვა ნივთებზე 1 წელი.  
4.უცხოელის შემთხვევაში მფლობელობა იყო სამუდამო.  
5.თუ არ უნდა რომელიმე ქალს ამ ნიშნით გადავიდეს ქმრის გავლენის ქვეშ,მაშინ ის ყოველწლიურად უნდა წავიდეს თავის სახლიდან 3 ღამით,რომ გაწყვიტოს წლიურად მისი სარგებლობა. ქალი განისაზღვრება,როგორც ნივთი,რომელზეც ვრცელდებოდა წლიური მფლობელობა.  
თუ ქალი 3 ღამით წავიდოდა,ყოველწლიური მფლობელობა წყდებოდა.  
6ა.ხელი დააფარო ნიშნავს,აიღო ის ნივთი,რომელზედაც მიდის დავა სასამართლოში,ხმამაღლა რომ გამოაცხადო შენი უფლება ამ ნივთზე. ვინდიცია-დროებითი მფლობელობა.  
7.დამცველები (ვერგინიები) მოითხოვდნენ,რომ მიეღოთ განკარგულება ქალებზე მისაღები პირობებით.  
8.მფლობელმა არ უნდა ამოიღოს ’’მორები’’ შენობიდან ან ვენახიდან. კანონი არ აძლევს უფლებას აიღოს ან მოითხოვოს,როგორც თავისი საკუთრება-ქანდარა. ვინც აიღებს ორმაგად დაჯარიმდება.  
9.სანამ ლერწებს არ შეაჭრიან ყურძენი არ უნდა ჩამოკრიფონ[[15]](#footnote-15).  
  
  
  
  
 დაფა 7  
  
1.12 დაფის კანონთა განმმარტებლები გამოყოფენ სიტყვა-ambitus-როგორც კედლების გარშემო შემოვლას. სესტერციებმა შეადგინა 2,5 ’’ასი’’,როგორც 3-ის ნახევარი. ამის საბუთად მოქმედებს 12 დაფის კანონი,რომელშიც 2,5 ფუნტს უწოდებს sestertius pes.  
2.საზღვრების გასამიჯნად აუცილებელი იყო დაგეცვა 12 დაფის კანონი,რომელიც იყო ათენის კანონების მიხედვით შედგენილი. რადგან კანონში ეწერა შემდეგი : თუ მეზობლის მიწის ნაკვეთის გასწვრივ ამოითხარა ორმო,არ შეიძლება გადააბიჯო საზღვარს. მაგრამ თუ იქნება ღობე,მაშინ 1 ფუტის მანძილზე არ უნდა მიუახლოვდე ღობეს. თუ საცხოვრებელი სახლია,მაშინ 2 ფუტის მანძილზე არ უნდა მიუახლოვდე თუ თხრიან ორმოს ან ჭას (6 ფუტი). თუ ზეთისხილს რგავენ არ უნდა მიუახლოვდე 9 ფუტის სიგრძეზე,სხვა ხეებს-5 ფუტის სიგრძეზე.  
3ა.villa საერთოდ არ გამოიყენებოდა 12 დაფის კანონში. ამ სიტყვის აღსანიშნავად იხმარებოდა hortus. სიტყვა ბალის აღსანიშნავად გამოიყენებოდა-heredium-მემკვიდრეობითი მიწის ნაკვეთი.  
3ბ.’’tuquria’’ ქოხი და სიტყვა სახურავი ’’teqtum’’ ნიშნავდა გლეხების ღარიბულ საცხოვრებელს.  
4.კანონი უკრძალავდა 5 ფუტიანი მიჯნის ფარგლებში მიწის ნაკვეთის შეძენას.  
5ა.თუ მხარეები დაშორდებიან აზრში..  
5ბ.წარმოიშვა დავა საზღვრების შესახებ,ჩვენ უნდა გამოვიდეთ 12 დაფის კანონებიდან. მესამე მოსამართლის ხარისხში მოგვიწევს გამოსვლა.  
6.12 დაფის კანონის მიხედვით,გზის სიფართე განისაზღვრება 8 ფუტით (სიგანეში-16 ფუტით).  
7.გზასთან მყოფი მიწის ნაკვეთების მფლობელებმა უნდა,თუ შეაკეთონ გზა,თუ ისინი გზას არ მოკირწყლავენ ქვებით,მაშინ გავლის უფლების მქონე ყველა პირი იქ შერეკავს ნახირს,სადაც მოესურვება.  
8ა.თუ წვიმის წყალი მოიტანს ზიანს...  
8ბ.თუ საერთო გზაზე მომავალი ნაკადული ან წყალგაყვანილობა მიაყენებს ზიანს კერძო მიწის მფლობელს აუნაზღაურებენ მიყენებულ ზარალს.  
9ა.12 დაფის კანონი ბრძანებს,რომ მიიღონ ზომები იმისთვის,რომ ხეების ტოტები 15 ფუტის სიმაღლის ზემოთ უნდა გადაიჭრას და ეს კეთდებოდა იმისთვის,რომ ხეების ჩრდილმა არ მიაყენოს ზიანი მეზობელ ნაკვეთს.  
9ბ.თუ ქარმა გადმოხარა ხე შენი ნაკვეთის მხარეს,კანონის საფუძველზე შეგიძლია შეიტანო სარჩელი ამ ხის მოსპობაზე.  
10.კანონი აძლევ უფლებას მოაგროვოს რკო,რომელიც ჩამოცვივდება მეზობელი ნაკვეთიდან.  
11.გაყიდული ან გადაცემული ნივთები მყიდველის საკუთრება გახდება მხოლოდ იმ შემთხვევაში,თუ ის გადაუხდის გამყიდველს ფასს ან დააკმაყოფილებს რაიმე გზით მის მოთხოვნას : მაგალითად : მისცემს რაიმეს თავდების სახით.  
(შენიშვნა : ამ კანონის ავთენტურობა საეჭვოა ).  
12.განკარგულება მონის გათავისუფლების შესახებ მხოლოდ იმ პირობით,თუ ის გადაუხდის ჩემს მემკვიდრეს 10 000-სს..მემკვიდრეს მაინც უნდა გადაუხადოს,იმ შემთხვევაშიც კი თუ გათავისუფლებული იყო. მონა თავისუფლდებოდა თუ თვითონ გადაუხდიდა მყიდველს თანხას[[16]](#footnote-16).  
  
  
  
  
 დაფა 8  
  
  
1ა. ვინ იმღერებს ბოროტ წყევლას და ვინ მოაჯადოვებს...  
1ბ.თუმცა 12 დაფის კანონებმა დაადგინა სიკვდილით დასჯა მცირე რაოდენობით დანაშაულებზე. მათ ჩათვალეს აუცილებლად ჩაერთოთ ასეთი ქმედებების რიცხვში შემდეგი შემთხვევა.   
2.თუ ვინმემ წაიმღერა სიმღერა,რომელიც მოუტანს ღირსების შელახვას. თუ ვინმე სხვას მიაყენებს ზიანს და არ შეურიგდება დაზარალებულს მაშინ მასაც ასე უნდა მოექცნენ.  
3.სარჩელი ღირსების შელახვის შესახებ იქმნება ან კანონით ან მაგისტრანტების ედიქტებით. თუ ვინმე აწყენინებს სხვას,ის გადაიხდის გირაოს (ჯარიმას).  
ეს კანონი ეხებოდა ყველანაირი მნიშვნელობის წყენას. არსებობდა ასევე საკანონმდებლო ედიქტები,რომლებიც ითვალისწინებდა განსხვავებული სახის დასჯას ; მაგალითად ,თუ ხელით ან ჯოხით გადაუტეხავენ ძვალს,მაშინ გადაიხდის ჯარიმას 300 სესტერცი. თუ მონას ეხება-150 სესტერცი.  
4.თუ ვინმე მიაყენებს ზარალს სხვას-25 ’’ასოვი’’.  
5.თუ გატეხს უნდა აანაზღაუროს.  
6.თუ ვინმე განაცხადებს,რომ ოთხფეხა ცხოველმა მიაყენა მას ზარალი,კანონზე დაფუძნებული სასჯელით სარჩელით გადაეცემოდა დაზარალებულს ის,რამაც მიაყენა ზარალი ან გადაეცემოდა ზარალის საფასური.  
7.თუ ჩემი ნაკვეთიდან შენს ნაკვეთში ჩამოვარდება რკო და მე ფარას მივდენი და გამოვკვებავ ამით,კანონის მიხედვით შენ მე ბრალს ვერ წამიყენებ შინაური ცხოველის მიერ მიყენებულ ზარალზე.  
8ა.ვინც მოაჯადოვებს მოსავალს.  
8ბ.თუ გადაიყვანს ნათესს სხვის ნაკვეთზე.  
9.12 დაფის კანონის თანახმად,ზრდასრულ ადამიანს,რომელიც ღამის საათებში მოიმკის მოსავალს გუთნით დამუშავებული მინდვრიდან,ემუქრებოდა სიკვდილით დასჯა (ჩამოხრჩობით). არასრულწლოვანს ემუქრებოდა ან გაშოლტვა ან მიუსჯიდნენ ზარალის ორმაგად ანაზღაურებას.  
10.კანონი ბრძანებდა შემდეგს. ვინც წვავდა რაიმე შენობას ან სახლთან დაწყობილს ხორბლის გროვას,უნდა დაედოთ ბორკილები და გაზომვის შემდეგ უნდა დაეწვათ ცოცხლად. იმ პირობებში თუ დამნაშავე ჩადიოდა გამიზნულად დანაშაულს. თუ გაუფრთხილებლობით მოხდა მაშინ კანონი აიძულებდა აენაზღაურებინა ზარალი,თუ მისი ქონება არ იყო ამისათვის საკმარისი,მაშინ სჯიდნენ შედარებით მსუბუქად.  
11.კანონში ჩაწერილია,რომ სხვისი ხეების ბოროტი მოჭრისთვის,დამნაშავე იხდიდა 25 ’’ასოვს’’ ყოველ ხეზე.  
12.თუ ღამის საათებში მოხდება ქურდობა და ოჯახის უფროსი მოკლავს ქურდს ადგილზე,მაშინ მკვლელობა ითვლება კანონიერად.  
13.თუ ქურდობა დღისით მოხდება,მაშინ ყვირილით მოუხმონ დახმარებას.  
14.დეცემვირები ზოგიერთ დამნაშავეს,რომლებიც დაკავებული იყვნენ კერძო ქონების ქურდობაზე-მიმართავდნენ ფიზიკურ დასჯას და გადასცემდნენ მას დაზარალებულს. მხოლოდ იმ შემთხვვაში თუ ქურდობა დღე ჩაიდინეს და შეიარაღებული წინააღმდეგობა არ გაუწიეს. მონების შემთხვევაში მიმართავდნენ სხეულის დასახიჩრებას ან კლდიდან აგდებდნენ. არასრულწლოვანთან დამოკიდებულებაში დეცემვირები იცოდებდნენ მათ,მხოლოდ ანაზღაურებდნენ და სხეულის დასახიჩრებით სჯიდნენ.  
15ა.სასჯელად,როგორც მოპარულ ნივთზე,რომელიც იპოვეს ჩხრეკის შედეგად,ასევე გადაგდებულ ნივთზეც,კანონში ჯარიმა იყო დაწესებული ნივთის ღირებულების სამმაგი ოდენობით.  
16.თუ წარმოდგენილი იქნება სასჯელი ქურდობის შესახებ,რომლის დროსაც ნაქურდალით არ იქნება დაკავებული,ქურდმა უნდა გაიხადოს ორმაგი ჯარიმა ზარალის ასანაზღაურებლად.  
17.კანონი კრძალავს მოპარული ნივთების შეძენას მფლობელობის ხანდაზმულობის მიხედვით.  
18ა.რადგან პირველ რიგში კანონში იყო დადგენილი,რომ არავინ არ აიღოს ერთ უმციაზე მეტი სასამართლო პროცესიდან. პროცენტის ზომა მდიდრების ახირების შედეგად დგინდებოდა.  
18ბ.ჩვენს წინაპრებს ჰქონდათ ასეთი ჩვეულება და ის ჩაწერეს კანონში ,რომ ქურდმა გადაიხადოს მოპარული ნივთის ღირებულების ორმაგი ოდენობა. მევახშე იხდიდა 4-ჯერ მეტს არაკანონიერად აღებულ პროცენტზე.  
19.ბარგთან დაკავშირებული მოლაპარაკების დროს სარჩელი იყო ღირებულების ორმაგი ოდენობა.  
20ა.უნდა აღინიშნოს,რომ მეურვის დადანაშაულება მოვალეობის არაკეთილსინდისიერ შესრულებაში გამომდინარეობდა 12 დაფის კანონთა მიხედვით.  
20ბ.მეურვის მიერ თავიანთი დაქვემდებარების ქვეშ მყოფი პირების ქონების მითვისების შემთხვევაში უნდა დადგინდეს.დაშვებული ხომ არ არის თითოეული მეურვის მიმართ ის სარჩელი ორმაგი ოდენობით,რომელიც იყო დადგენილი კანონში მეურვეთა წინააღმდეგ.  
21.თუ ბატონი მიაყენებს ზარალს ’’კლიენტს’’ მაშინ ღმერთი განსჯის.  
22.თუ ვინმე დათანხმდებოდა,რომ ყოფილიყო მოწმე ან გარიგებაში და შემდეგ უარს იტყოდა მოწმედ ყოფნაზე შეირაცხებოდა,როგორც არაპატიოსანი და აღარასდროს აღარ ექნებოდა მოწმედ გამოსვლის უფლება.  
23.12 დაფის კანონთა მიხედვით,თუ ვინმე შემჩნეული იყო ცრუმოწმეობაში აგდებდნენ კლდიდან.  
24ა.თუ ლახვარი მიზანში არ მოხვდებოდა (თუ ხელიდან გაუსხლტებოდა) ამ შუბის მფლობელს ცვლიდნენ ცხვარში.  
24ბ.12 დაფის კანონთა მიხედვით,თუ ადამიანი მოიმკიდა ღამის საათებში დამუშავებული მიწის ნაკვეთიდან,ემუქრებოდა სიკვდილით დასჯა (ახრჩობდნენ). სასჯელი უფრო მკაცრი იყო,ვიდრე მკვლელობისას.  
25.თუ ვინმე გამოიყენებდა სიტყვას uenenum უნდა დაემატებინა ზედსართავი სახელი,რომ გასაგები ყოფილიყო ის გულისხმობდა საწამლავს თუ წამალს.  
26.ჩვენ ვიცით,რომ 12 დაფის კანონებში დადგენილი იყო,რომ არ შეიძლებოდა ქალაქში ღამის ჩამოსვლები.  
27.Sodales მიეკუთვნებოდნენ იმ კოლეგიას,რომლებიც ბერძნებისთვის იყვნენ გეტერიები. 12 დაფის კანონები მათ აძლევდა უფლებას,რომ ნებისმიერი კანონი დაეწესებინათ,თუ ის არ ეწინააღმდეგებოდა ზოგადად 12 დაფის კანონებს. ეს კანონი მნიშვნელობით ესადაგებოდა სოლონის კანონებს. იქ ნათქვამი იყო შემდეგი : თუ ძმობის რომელიმე წევრი,წმინდა მსხვერპლშეწირვისა ან ზღვაოსნობის წევრები,ან საერთო სამარხების მქონე ძმობის წევრები დადებდნენ ერთმანეთში რაიმე შეთანხმებას დაე ეს იყოს კანონი,თუ არ ეწინააღმდეგება სახელმწიფო კანონი[[17]](#footnote-17).  
  
  
  
 დაფა 9  
  
1.დაე სიკვდილი და თავისუფლების აღკვეთის განაჩენი გამოიტანონ ცენტურიებმა.  
2-   
3.12 დაფის კანონში რა შეიძლება ჩაითვალოს ყველაზე მკაცრად.რომელიც მიუსჯის სასიკვდილო დასჯას იმ მოსამართლეს,რომელიც ეჭვმიტანილი იყო ქრთამის აღებაში,რომ შეეცვალა განაჩენი.  
4-  
5.12 დაფის კანონი უსჯის სიკვდილს მას ვინც მტერს აქეზებს ომისკენ ან გადასცემს რომაელს მოქალაქეს მტერს.  
6.12 დაფის კანონი უკრძალავს ნებისმიერს გამოასალმოს ვინმე სიცოცხლეს სასამართლოს გარეშე[[18]](#footnote-18).

დაფა 10  
  
  
1.დაე გარდაცვლილი არ დაიმარხოს ან არ დაიწვას ქალაქში.  
2.მოცვალებულის დასაწვავად გამზადებული კოცონისთვის მორებისთის არ უნდა მოეცალათ ქერქი ნაჯახით.  
3.დაკრძალვის ხარჯების შემცირების მიზნით...  
4.ქალებმა არ უნდა დაიხოკონ ლოყები და ჯგუფად არ მოთქვან მიცვალებულის გარშემო.  
5ა.არ შეაგროვონ მიცვალებულის ძვლები,რადგან შემდეგ არ მოხდეს მათი დამარხვა.  
5ბ.გამონაკლისი დაიშვება მხოლოდ იმ შემთხვევაში თუ გარდაცვლილი დაიღუპა ომში (უცხო ქვეყანაში).  
6ა.გარდა ამისა,კანონებში საუბარია იმის შესახებ,რომ შეწყდეს მონების ბალზამირება და ყოველგვარი შესმა (სასმისი) მრგვალი თასით და არ უნდა იყოს არანაირი ძვირადღირებული გამაგრებით.  
6ბ.12 დაფის კანონებში აკრძალულია დაასხან ეს სასმელი მიცვალებულზე.  
7.თუ ვინმე დაჯილდოვებულია გვირგვინით ან თვითონ ან თავისი მონის ან ცხენის გამარჯვებისთვის ან მიიღო ეს გვირგვინი გმირობისთვის.  
8.არ დაუდონ მიცვალებულს ოქრო,მაგრამ თუ მიცვალებულს კბილები ოქროთი აქვს გამაგრებული და მას დამარხავენ ან დაწვავენ ამ ოქროს კბილით-ეს არ იყოს კანონსაწინააღმდეგო.  
9.კანონი კრძალავს მესაკუთრის თანხმობის გარეშე მოაწყონ მიცვლებულის დასაწვავი კოცონი ან სასაფლაოს ბორცვი 60 ფუტის დაშორებით მის სახლთან.  
10.კანონი კრძალავს კერძო მფლობელობაში,რომ გადაიტანონ საფლავები ან ის ადგილები,სადაც დაწვეს მიცვალებული[[19]](#footnote-19).  
  
  
  
  
  
  
 დაფა 11  
  
  
  
1.იმის შემდეგ,რაც დეცემვირებმა შეადგინეს კანონთა 10 დაფა,რომელშიც გამოვლენილი იყო სამართლიანობისა და სიბრძნის უმაღლესი ფორმა აირჩიეს სხვა დეცემვირები თავიანთ მემკვიდრეებად (1 წლის შემდეგ),რომლებმაც დაამატეს ორი არასამართლიანი კანონების დაფა. (აკრძალული იყო ქორწინება პლებეებსა და პატრიციებს შორის).  
2.დეცემვირებმა,რომლებმაც დაამატეს ორი დაფა შესთავაზეს ხალხს-კალენდრის შეცვლა დამატებითი დღეებისა და თვეების ხარჯზე.  
3.რ იყო კალენდრის განახლებაში სასარგებლო? ითვლებოდა,რომ გარკვეული პერიოდის მანძილზე ამ დაფას ინახავდნენ საიდუმლოდ,რადგან იმ დღეების შესახებ,რომლებიც ითვლებოდა სასამართლო საქმეების დღეებად მხოლოდ ცოტასგან შეიძლება გაგეგო[[20]](#footnote-20).  
  
  
  
 დაფა 12  
  
  
1. 12 დაფის კანონებისთვის თავდებში (pignoris capio) შეიტანეს იმის გამო,რომ ეს იქნებოდა საფასური (ვალის).  
2ა.თუ მონა ჩაიდენს ქურდობას ან მიაყენებს ზარალს...  
2ბ.მონების ან ოჯახობების ვაჟების მიერ ჩადენილი დანაშაულისთვის სარჩელი იყო,რომლის მიხედვით მეპატრონეებს ან მამებს უნდა წარედგინათ ზარალის ღირებულება ან მიეცათ პასუხისგებაში[[21]](#footnote-21).   
  
  
  
  
  
  
 შესავალი

ჩვენი ნაშრომის საკვლევი თემაა რომაული სამართალი, კერძოდ კი 12 დაფის კანონები-როგორც ისტორიული წყარო. 12 დაფის კანონების ორიგინალს სრული სახით არ მოუღწევია ჩვენამდე,თუმცა დღეისთვის გვაქვს ანტიკური ავტორების ცნობები,რომლებიც გვეხმარება უკეთ გავიგოთ თუ რას წარმოადგენდა მოცემული კანონები. იქიდან გამომდინარე,რომ დღეს რომაული სამართალი თანამედროვე სამართლის ფუძედ ითვლება,შეგვიძლია მივიჩნიოთ, რომ ეს წყარო დღესაც საინტერესო და აქტუალურია საკვლევად. საინტერესო იქნება შესავალში მოკლედ აღვნიშნოთ ის პოლიტიკურ-სოციალური ფაქტორები,რომლებმაც განაპირობა ძვ.წ. მე-5 საუკუნეში რომში კანონების შექმნა და ამ კანონების ხალხისთვის გაზიარება. ჩვენ ვეცადეთ გავცნობოდით სხვადასხვა ავტორტა ცნობებს მოცემულ საკითხზე.

ძვ.წ.მე-5 საუკუნის მეორე ნახევრიდან ჩვენამდე მოაღწია სარწმუნო ცნობამ,რომელიც მოქმედი სამართლის ჩაწერას გადმოგვცემს. როგორც საბერძნეთში დემოსი,ისე რომში პლებსი სამართლის წარმოების მხრივ დიდ ძალადობას განიცდიდა და ბუნებრივად წარმოიქმნა კანონთა კოდიფიკაციის მოთხოვნა,ეს მით უფრო გასაგებია,რომ წინათ წერილობით აღბეჭდილი კანონმდებლობა არ არსებობდა და ე.წ. სამეფო კანონები,რომელთაც რომის მეფეებს მიაწერდნენ უაღრესად საეჭვოდ არის მიჩნეული. 451 წელს არჩეულ იქნა სპეციალური კომისია 10 კაცის შემადგენლობით ადგილობრივი სამართლის ჩასაწერად. კომისიას,რომელიც შედგებოდა გაამოჩენილი პატრიციებისგან აპიუს კლავდიუსის მეთაურობით ფართო რწმუნება ჰქონდა მინიჭებული და იმ წელს არც კონსულები და არც სახალხო ტრიბუნები არ ყოფილან არჩეულები. კომისიის თითოეული წევრი თანაბარი უფლებებით იყო აღჭურვილი,ჰქონდათ პროტესტის უფლება სხვა წევრების მოქმედების მიმართ. შეჩერებულ იქნა აგრეთვე აპელაციის პროვოკაციის უფლება,რომლის ძალით ყველა მოქალაქეს შეეძლო მიემართა სახალხო კრებისათვის საჩივრით მაგისტრატის უსამართლო განაჩენზე. პირველმა კომისიამ დაკისრებული მოვალეობა ბოლომდე ვერ შეასრულა და 450 წლისათვის არჩეულ იქნა ახალი კომისია,რომელიც შედგებოდა 5 პატრიციისა და 5 პლებეისგან. ამ ახალ დეცემვირატს მიეწერება თვითნებური საქციელი,მოქალაქეთა ქონების კონფისკაცია,ძალმომრეობითი ქმედებები და ა.შ. ტრადიციის მიხედვით,მე-2 დეცემვირატის ქმედებებით აღშფოთებული პლებეები ჯერ ავენტინზე გადავიდნენ,შემდეგ კი ცოლ-შვილით საღვთო მთაზე გაიხიზნენ. ასეთი მძიმე მდგომარეობის გამო მე-2 დეცემვირატი დაიშალა და კვლავ აღდგა მაგისტრატურის წინანდელი ფორმა და პროვოკაციის უფლება. 449 წელს არჩეული ორი პრეტორის მუციუს ვალერიუსისა და მარკუს ჰორაციუსის მიერ მიღებული ღონისძიებებით აღდგა მშვიდობიანობა ორ მოპირისპირე წოდებას შორის. მათვე დაასრულეს დეცემვირების მიერ დაწყებული კოდიფიკაცია. დამტკიცებული კანონები სპილენძის თორმეტ დაფაზე ამოკვეთეს და ფორუმზე გაიტანეს. რადგანაც 12 დაფის კანონებს ორიგინალის სახით ჩვენამდე არ მოუღწევია,ამიტომაც კანონთა შინაარსს ჩვენ ვეცნობით გვიანდელი მწერლების ციტატებისაგან და უმთავრესად ძვ.წ. მე-2 საუკუნის რომაელი იურისტის გაიუსის თხზულებების მეშვეობით.1816 წელს ისტორიკოსმა ნუბურმა ქალაქ ვერონაში აღმოაჩინა ძვ.წ. მე-2 საუკუნის იურისტის გაიუსის თხზულება -’’ინსტიტუციები’’-ეს ნაშრომი წარმოადგენდა რომის იურიდიული სკოლების სახელმძღვანელოს. თქმულების მიხედვით,თითქოს ნიბურს გადაუბრუნდა სამელნე და როდესაც ხელნაწერიდან მელნის ლაქას შლიდა,შემთხვევით აღმოაჩინა ახალი ნაწერი. მრავალი საუკუნის განმავლობაში რომში ეს კანონები განიხილებოდა,როგორც საჯარო და კერძო სამართლის ძირითადი წყარო . ’’12 დაფის კანონი’’ ყველაზე მეტად პლებეების ინტერესებს იცავდა. კანონი პირველ ეტაპს წარმოადგენდა პატრიციებთან თანასწორობისთვის ბრძოლაში.

ტიტუს ლივიუსის ცნობებზე დაყრდნობით,12 ტაბულამდე კანონებს

ინახავდნენ პონტიფიკუსები,მათი გაცნობა მხოლოდ პატრიციებს შეეძლოთ და იგი არ იყო უბრალო ხალხისთვის ცნობილი. კანონთა შექმნის მოთხოვნით (სახალხო ტრიბუნები) ყველაზე აქტიურად ტერენტილიუსი (ძვ.წ.462 წ) გამოდიოდა. კანონთა ორიგინალი განადგურდა,როდესაც რომი გალებმა აიღეს (ძვ.წ.390 წ).   
 საინტერესო იქნება შესავალშვე განვიხილოთ მოკლედ თუ რომელი დაფა რას მოიცავდადა ზოგადად რა მნიშვნელობა აქვს თითოეულ მათგანს. თორმეტი ტაბულის კანონები შეგვიძლია მივიჩნიოთ რომაული კანონმდებლობის საფუძვლად. თორმეტი ტაბულის კანონებში კონსოლიდირებულია უძველესი (ადრეული) ტრადიციები მტკიცე სამართლის ნორმებთან.[[22]](#footnote-22)   
 12 დაფის კანონები საკმარისად სრულყოფილია თავისი შემადგენლობით,რომ ის აღვწეროთ,როგორც სამართლის ნორმა.[[23]](#footnote-23) თუმცა ზოგიერთი თანამედროვე მეცნიერი მიიჩნევს,რომ ეს დახასიათება გადაჭარბებულია[[24]](#footnote-24).  
 დაფები წარმოადგენს თანმიმდევრულ განმარტებებს სხვადასხვა სახის სამართლის ნორმებზე. კანონებში დებულებები ხშირად უაღრესად სპეციფიკური და მრავალფეროვანია[[25]](#footnote-25).   
 ჩვენი კვლევისთვის,რა თქმა უნდა, მნიშვნელოვანია,თუ რა იყო მთავარი მიზეზი,რამაც განაპირობა კანონების შედგენის აუცილებლობა რომში. ეს საკითხი ვრცლად განხილული იქნება ნაშრომის ძირითად ნაწილში. შესავალში კი აღვნიშნავთ,რომ რომაულ საზოგადოებაში კანონების შედგენის ერთ-ერთი მნიშვნელოვანი მიზეზი გახდა პატრიციებსა და პლებეებს შორის ბრძოლა. რ[[26]](#footnote-26)ომის უკანასკნელი მეფის ტარკვინიუსის გაძევების შემდეგ,რესპუბლიკა იმართებოდა მაგისტრატთა იერარქიის მიერ. თავდაპირველად,მხოლოდ პატრიციებს ჰქონდათ უფლება გამხდარიყვნენ მაგისტრატები,სწორედ ეს იყო სხვა პლებეთა უკმაყოფილების მიზეზი. როგორც ჩვენთვის ცნობილია ძვ.წ.450 წელს,პირველ დეცემვირატს დაევალა 10 დაფის შედგენა. ლივიუსის მიხედვით,რომაელებმა გაგზავნეს ელჩობა საბერძნეთში(ათენში), რათა შეესწავლათ სოლონის კონსტიტუცია.[[27]](#footnote-27)  
 ზოგიერთი მეცნიერი კამათობს იმასთან დაკავშრებით,რომ რომაელებმა ზუსტად გადმოიღეს ბერძნებისგან ეს კანონები,ზოგი ფიქრობს,რომ მათ სამხრეთ იტალიაში იმოგზაურეს და არა ათენში. [[28]](#footnote-28)   
 ძვ.წ. 450 წელს მეორე დეცემვირატმა დაიწყო მუშაობა,რათა შეედგინათ დანარჩენი 2 დაფა. რომაელები აფასებდნენ მშვიდობის შენარჩუნებას ქალაქში და ამისთვის ერთ-ერთი მნიშვნელოვანი მექანიზმი იყო 12 დაფის კანონები[[29]](#footnote-29).   
 უდავოა,12 დაფის კანონები არ შექმნილა ერთდროულად. ეს კანონები შედეგია გრძელვადიანი ისტორიული პროცესისა. კანონებში შერწყმული იყო ძველი წესები და ტრადიციები გარკვეულ სამართლებრივ ნორმებთან. მაგალითად: არქაული ტალიონის პრინციპი (ტერმინი რომაული სამართლიდან -‘’თვალი თვალის წილ,კბილი კბილის წილ’’) მშვიდობიანად თანაარსებობდა ფულად ჯარიმასთან-როგორც სასჯელის ფორმასთან.[[30]](#footnote-30) ასევე საოჯახო სამართალიც აისახა 12 დაფის კანონებში და ის ატარებდა მკვეთრად გამოხატულ პატრიარქალურ ხასიათს (მე-4 დაფა; მუხლი 2). ასევე უნდა აღვნიშნოთ,რომ ეს კოდიფიკაცია უმნიშვნელოვანესი იყო,როგორც ისტორიული პროცესისთვის (კლასებს შორის დაპირისპირება) ისევე,რა თქმა უნდა,რომაული სამართლის განვითარებისთვის.

ცივილური სამართალი(ius civile)  
  
უძველეს რომაულ სამართალს ერთ-ერთი მკვიდრი ტომის-კვირიტების (Quirites) სახელწოდების მიხედვით,კვირიტული სამართალი ეწოდებოდა. ეს სახელწოდება უძველეს გარიგებებში ტერმინად დამკვიდრდა და განსაკუთრებით იმ შემთხვევებში გამოიყენებოდა,როდესაც საქმე ნივთზე საკუთრების უფლებას ეხებოდა. მოგვიანებით,სამართლის ამ სისტემას ცივილური სამართალი ეწოდა,რიტაც რომის მოქალაქეთა სამართლის მკაცრად ეროვნულ ხასიათს გაესვა ხაზი. ფართო გაგებით,ცივილური სამართალი ყველა კომენტარს მოიცავდა,რომლებიც რომაელმა იურისტებმა, 12 დაფის კანონთა სისტემასთან ერთად შექმნეს[[31]](#footnote-31).

პრეტორული სამართალი (ius praetorium)  
  
სამართლის ცივილური სისტემის თანადროულად,თანდათანობით სამართლის ახალი სისტემა-პრეტორული სამართალი ანუ თანამდებობის პირთა სამართალი ჩამოყალიბდა. პრეტორული სამართალი თანმიმდევრულად იქმნებოდა,რასაც შედეგად მოჰყვა, ძირითადად პრეტორული ედიქტების საფუძველზე შექმნილი მთელი რიგი ახალი ინსტიტუტები,რომლებიც სამართლებრივი დაცვის ახალი საშუალებებით აღიჭურვა. ცივილური სამართალი პრეტორული სამართლის სისტემას არც ცვლიდა და არც აუქმებდა,პირიქით,მის პარალელურად იქმნებოდა და მასთან ერთად არსებობდა[[32]](#footnote-32).  
  
  
 ხალხის სამართალი (ius gentium)  
  
  
ცივილური სამართალი მხოლოდ რომის მოქალაქეთა მიმართ გამოიყენებოდა. ის პირები,რომლებიც რომაულ თემს არ განეკუთვნებოდნენ,მტრებად ითვლებოდნენ და სამართლებრივ დაცვას არ ექვემდებარებოდნენ. წარმოების და სასაქონლო გაცვლა-გამოცვლის განვიტარების გზაზე,უცხოელთა ძირითადი უფლებების (საკუთრების უფლება,ხელშეკრულებები,მემკვიდრეობის მიღება და სხვა) აღიარება და დაცვა აუცილებელი გახდა. ამის საფუძველზე ჩამოყალიბდა სამართლის ახალი სისტემა-ხალხის სამართალი. თავდაპირველად,ხალხის სამართლის ცნებაში მოიაზრებოდა ის უძველესი სამართალი,რომლის მიხედვითაც უცხო თემებთან რომაული ურთიერთობები წესრიგდებოდა. მოგვიანებით,სამართლის ამ სისტემამ შეითვისა ის ჩვეულებითი სამართალი,რომელიც პრაქტიკულად გამოიყენებოდა სავაჭრო ურთიერთობებისას. ხალხის სამართალი უნივერსალური სამართლის სინონიმი გახდა[[33]](#footnote-33).  
  
  
  
 ბუნებითი სამართალი (ius naturale)  
  
  
ციცერონი პირველი იყო,ვინც ბუნებითი სამართალი ზნეობის მოთხოვნად განსაზღვრა. მისი მტკიცებით,სამართალი ბუნების მიერ დადგენილ უცვლელ ზნეობასა და კანონს ემყარებოდა. დიგესტებში ვკითხულობთ : ხალხის სამართალი ვრცელდება მთელ კაცობრიობაზე. ამდენად,იოლი გასაგებია,რომ იგი განსხვავდება ბუნებითი სამართლისგან,რომელიც ყველა სულიერზე ვრცელდება,ხალხის სამართალი კი მხოლოდ ადამიანთა ურთიერთობებს მოიცავს[[34]](#footnote-34).  
  
   
 კანონი(lex/leges)  
  
12 დაფის კანონები სისტემატიზირებულია თემატური პრინციპით : 1-2-3 დაფები სამოქალაქო პროცესს,პირთა სტატუსებს,უფლება და ქმედუნარიანობის საფუძვლებს აწესრიგებენ.   
4-5 დაფები საოჯახო და მემკვიდრეობითი სამართლის საკითხებს და მამის ხელისუფლების საფუძვლებს განიხილავენ.  
6-7 დაფები სანივთო და ვალდებულებითი სამართლის ნორმებს შეიცავენ.  
8-9 დაფები სისხლისსამართლებრივ ურთიერთობებს,დანაშაულისა და სასჯელის დადგენის საფუძვლებს აწესრიგებენ.  
10 დაფა საკრალური რიტუალების რეგულაციას ეხებოდა.  
  
რომის სამართალში 12 დაფის კანონები ძირითადად საკანონმდებლო აქტად რჩებოდა,ამიტომ მას,საგანგებო დაზუსტების გარეშე,ხშირ შემთხვევაში უბრალოდ leges-ად იხსენიებდნენ. მოგვიანებით,ცივილური სამართალი სწორედ 12 დაფის კანონთა ინტერპრეტაციის საფუძველზე დაიხვეწა და განვითარდა[[35]](#footnote-35).   
  
 თავი 1-რომის პოლიტიკური მდგომარეობა 12 დაფის კანონთა შექმნამდე.

ძვ.წ. 510/9 წელს რომაელები იუნიუს ბრუტუსის მეთაურობით აჯანყდნენ ტირანი ტარქვინიუსის წინააღმდეგ და განდევნეს. ასე დაემხო მონარქია რომში და დამყარდა რესპუბლიკური (ლათ. Res Publika – „ხალხის საქმე“) წყობილება.[[36]](#footnote-36)

რომაელთა მეფის ტირანიისგან განთავისუფლების შემდეგ ბრუტუსმაც და სენატმაც ჩათვალეს, რომ ერთმმართველობა აღარ უნდა არსებულიყო, და ამიტომ თითო წლის ვადით ორი კონსულის არჩევა დააწესეს. პირველ არჩევნებში ბრუტუსმა, რა თქმა უნდა, გაიმარჯვა.მასთან ერთად კონსული ტარკვინიუს კოლატინუსიც გახდა. მიუხედავად იმისა, რომ კოლატინუსის მეფისადმი სიძულვილი ეჭვს არ ჰბადებდა, ხალხს მაინც ეშინოდა რომ იგი ძალაუფლების ხელში ჩაგდებას განიზრახავდა.

ბრუტუსმა სენატის სხდომაზე მიმართა კოლატინუსს და ურჩია, რომ უარი ეთქვა კონსულობაზე და დაეტოვებინა რომი. ამ უკანასკნელს ეს არ სურდა, მაგრამ ყველა ახლობელმა დაჟინებით ურჩია წასულიყო და ქონებაც წაეღო და ბოლოს იგი დათანხმდა. მის ნაცვლად კონსულად აირჩიეს ვალერიუს პუბლიკოლა.

ბრუტუსმა სენატს და რომის მოსახლეობას ფიცი დაადებინა, რომ ისინი არასდროს არ დაუშვებდნენ რომში მეფის მმართველობას. მან შეავსო შეთხელებული სენატი და სენატორთა რაოდენობა 300 კაცს გაუტოლდა. არსებობდა რელიგიური რიტუალები, რომლის ჩატარების უფლებაც მხოლოდ მეფეს ჰქონდა, ამიტომ ბრუტუსმა შექმნა „მეფე ქურუმის“ თანამდებობა, რომელსაც დაევალა ამ რიტუალების და მსხვერპლშეწირვების ჩატარება.

ცოტა ხნის შემდეგ ტარკვინიუსისგან ელჩები ჩამოვიდნენ და მოითხოვეს მეფისთვის ქონების დაბრუნება. სენატმა დაიწყო საკითხის განხილვა, ქონების დაბრუნების შემთხვევაში მეფეს საშუალება მიეცემოდა ებძოლა წართმეული ტახტისთვის, მეორე მხრივ, უარის თქმა კი ომს ნიშნავდა. ელჩებს სხვა, საიდუმლო დავალებაც ჰქონდათ. მათ უნდა დაეზვერათ თუ რა განწყობა იყო ხალხში და დაკავშირებოდნენ ტარკვინიუსების მომხრეებს. საკმაოდ ბევრი წარჩინებული ახალგაზრდა, ტარკვინიუსის ვაჟების მეგობრები, მართლაც ნანობდნენ მეფის გაგდებას და უკმაყოფილონი იყვნენ რესპუბლიკური წყობით, რადგან ადრე მეფის შვილებთან მეგობრობა მათ პრივილეგიას აძლევდა ბევრს რამეში, რესპუბლიკაში კი სხვების თანასწორნი გახდნენ. სწორედ ასეთ ხალხს დაუკავშირდნენ ელჩები შეთქმულების მოსაწყობად. ანტირესპუბლიკურ შეთქმულებაში ბრუტუსის ცოლის ძმაც და მისი საკუთარი ვაჟებიც აღმოჩნდნენ.

ერთ-ერთი შეთქმულის სახლში შეიკრიბნენ ყველანი და ელჩებს გადასცეს წერილი ტარკვინიუსისთვის, რომელშიც აღუთქვამდნენ რომის ჭიშკრის შიგნიდან გაღებას. ეს საუბარი შემთხვევით მოისმინა მონამ და გასცა. ელჩები მაშინვე შეიპყრეს და აღმოაჩინეს მამხილებელი წერილები. ყველა შეთქმული მაშინვე შეიპყრეს, მათ შორის ბრუტუსის ვაჟებიც. სასამართლოზე ძმებ ბრუტუსების მსაჯული იყო თვით მამა, რომელმაც შვილებს სამშობლოს ღალატისათვის სიკვდილი მიუსაჯა. იგი მშვიდად უცქერდა ჯერ როგორ გაჯოხეს მისი ბრძანებით ლიქტორებმა და შემდეგ როგორ მოკვეთეს თავები. მონა კი, რომელმაც შეატყობინა ხელისუფლებას შეთქმულების შესახებ დააჯილდოვეს, გაათავისუფლეს და მოქალაქეობა უბოძეს.

ამის შემდეგ კონსულებმა და სენატმა რომაელებს საშუალება მისცეს მეფის ქონებიდან რაც უნდოდათ წაეღოთ, რათა ტარკვინიუსების ერთგული არავინ არ დარჩენილიყო, ხოლო მეფის კუთვნილი მიწები მარსს უბოძეს. იმ ადგილს შემდგომში მარსის ველი ეწოდა.

რაკი შეთქმულების გზით ტარქვინიუს ამაყმა რომში დაბრუნება ვეღარ მოახერხა მან ეტრუსკული ქალაქების ვეისა და ტარქვინიას დახმარებით 509 წელს რომზე გამოილაშქრა. კონსულებმა იუნიუს ბრუტუსმა და პუბლიუს ვალერიუსმაც შეკრიბეს ლაშქარი და მტერს შეეგებნენ. ბრძლაში დაიღუპა ბრუტუსიც და ტარკვინიუსის ვაჟი ატუნტუსიც. ისინი ბრძოლის დაწყების თანავე ეძგერნენ ერთმანეთს და შუბებით განგმირეს ერთმანეთი. ბრძოლა ძალიან სასტიკი იყო, მაგრამ რომაელებმა მაინც გაიმარჯვეს.

რომში იგი დიდი პატივით დაკრძალეს, რომაელი ქალები კი მას, როგორც ოჯახის მამას, ისე დასტიროდნენ და ძაძებს ატარებდნენ.

მაშინ ტარქვინიუს ამაყმა დახმარებისათვის მეზობელი ეტრუსკული ქალაქების მეთაურებს მიმართა და მოუწოდა თუ არ დამეხმარებით ტახტის დაბრუნებაში თქვენც ასეთივე ბოლო მოგელითო. მის დასახმარებლად და ტახტზე აღსადგენად ამჯერად 508 წელს რომზე დიდი ჯარით გამოილაშქრა კლუზიუმის მეფემ პორსენამ. მან ალყა შემოარტყა რომს, ტიბრზე, რომელიც ქალაქს ეკვროდა გადებული იყო ერთადერთი ხიდი, რომელსაც რომაელების მცირერიცხოვანი რაზმი იცავდა. როცა ამ რაზმმა ხალხმრავალი მტერი იხილა შედრკა და მტერს ზურგი უჩვენა, არ შედრკა მხოლოდ 1 მეომარი ჰორაციუს კოკლესი და ხიდზე დგომას განაგრძობდა. ამით გაწბილებული გაქცეული რომაელი მეომრები შეჩერდნენ და მტრის წინააღმდეგ მობრუნდნენ. კოკლესი ეტრუსკებს ეკვეთა და მათ კი ხიდი დაანგრიეს. კოკლესი წყალში გადავარდა და უვნებლად დაბრუნდა თავისიანებთან. ხიდის განადგურებამ პორსენას ხელი შეუშალა ქალაქი ერთბაშად აეღო და იძულებული გახდა მისთვის ხანგრძლივად შემოერტყა ალყა.

ქალაქი მოიცვა სენმა და შიმშილობამ. აქ ჰორაციუს კოკლესის თქმულებას ემატება თქმულება ახალგაზრდა რომაელ მუციუსზე.

თავისი ქალაქის დუხჭირი მდგომარეობით შეშფოთებული ის შეიპარა მტრის ბანაკში პორსენას მოსაკლავად, მაგრამ შეცდომით მისი მწერალი მოკლა. განიარაღებული მუციუსი პორსენას წარუდგინეს, მის კითხვაზე ვინა ხართ თქვენო მუციუსმა უპასუხა რომაელი სახელად მუციუსი, განზრახული მქონდა ჩემი სამშობლოს მტერი მომეკლა, მართალია შევცდი, მაგრამ სულ ერთია სამას რომაელ ახალგაზრდას ფიცი აქვს მიღებული, რომ პორსენა უეჭველად მოჰკლან.

მუციუსი აიძულეს გაეთქვა შეთქმულები და მათი გეგმა, მაგრამ იგი დუმდა. მაშინ კოცონი დაანთეს, რათა იგი სატანჯველისათვის მიეცათ, მუციუსი კი მივიდა კოცონთან, ჩადო ნაღვერდალში მარჯვენა ხელი და უდრტვინველად იტანდა წამებას. ყველა გაოცებით შესცქეროდა მას. პორსენამ მისი დაუყოვნებლივ განთავისუფლება ბრძანა, ამასთან რომაელების გმირობით გაოცებულმა მეფემ ალყა შემოხსნა რომს და უკან გაბრუნდა. მადლიერმა რომაელებმა კი დიდად დააფასეს მუციუსის გმირობა და მას სცევოლა (ცაცია) უწოდეს. მისი სახელი მამაცი გმირის ზოგად სახელად იქცა.

ბოლო რომაელებმა შეძლეს პორსენას დარწმუნება რომ ტარკვინიუსი დამსახურებულად გააგდეს და ბოლოს დაიდო სამშვიდობო ხელშეკრულება. ტარკვინიუსმა ამ ომითაც ვერაფერს მიაღწია. არსებობს ცნობა, რომ პორსენას რომაელებთან მათთვის მძიმე ხელშეკრულება დაუდვია. პლინიუს უფროსის ცნობით რომაელებს სხვათა შორის ვალდებულება მიუღიათ რკინა მხოლოდ სოფლის მეურნეობის საჭიროებისათვის შეეძინათ. ამას გარდა ეტრუსკებთან ხანგრძლივმა ბრძოლამ რომი საგრძნობლად დაასუსტა.

ძვ. წ. 506 წელს პორსენასგან რომში ელჩები ჩამოვიდნენ რათა კიდევ ერთხელ ეთხოვათ მეფის დაბრუნება. რომაელებმა მათ პირდაპირი პასუხი არ გასცეს, მხოლოდ ის უთხრეს, რომ უკვე გააგზავნეს სენატორები მოსალაპარაკებლად. ასე იმიტომ მოიქცნენ, რომ არ სურდათ ელჩებისთვის პირდაპირი უარის თქმით შეურაცხყოფა მიეყენებინათ პორსენასთვის. სენატორები მართლაც გაგზავნეს. სენატორები ჩავიდნენ პორსენასთან და დელეკატურად აუხსნეს რომ რომაელი ერი ამიერიდან თავისუფალია და მეფეს უკან არავითარ შემთხვევაში არ მიიღებს. ამის მოსმენის შემდეგ პორსენამ უარი უთხრა ტარქვინიუსებს შემდგომ დახმარებაზე.

ამის შემდეგ ტარქვინიუსი ქალაქ ტუსკულუსში გადაიხვეწა თავის სიძესთან ოქტავიანე მამლუსთან და სიკვდილამდე (495 წ.) აგრძელებდა რომთან სხვადასხვა გზით დაპირისპირებას.

ასეთია ზოგადად თქმულებები ტარქვინიუს ამაყის გაძევებასთან დაკავშირებული ამბების შესახებ. ამ თქმულებებში სარწმუნოდ უნდა მივიჩნიოთ ხალხის ამბოხება ტარქვინიუსის წინააღმდეგ და მისი გაძევება, ეტრუსკების ბატონობის დამხობა და რესტავრაციის ცდები.

მას შემდეგ რაც ეტრუსკების ბატონობის ხანაში დაწყებული სწრაფი ეკონომიკური და პოლიტიკური ზრდის პერიოდი დამთავრდა რომმა კვლავ დაიკავა შედარებით მცირე ტერიტორიით პატარა ცენტრის ადგილი. მისი სამეურნეო ცხოვრება საკმაოდ პრიმიტიული იყო, მოსახლეობის ძირითად საქმიანობას კვლავ მესაქონლეობა, მიწათმოქმედება და წვრილი საოჯახო ხელოსნობა შეადგენდა.

მართალია პლუტარქე ნუმა პომპილიუსის ბიოგრაფიაში მოგვითხრობს, რომ ამ მეფემ დააწესა სხვადასხვა დარგის ხელოსნების კავშირები და ეს ცნობა უდავოდ მოწმობს ხელოსნობის განვითარებას, მაგრამ ის გულისხმობს მეფეების პერიოდს და მაშასადამე ეტრუსკების ბატონობის ეპოქას. იმ ეპოქაში მართლაც არსებობდნენ პროფესიონალი ხელოსნები. ამას გვიდასტურებს არქეოლოგიური მონაცემებიც, რომის ციხის კედლების და კანალიზაციის ნაშთებიც და უძველესი ტაძრების მათ შორის კაპიტოლიუმის ტაძრის ნანგრევები. თუმცა თუ ტრადიციას დავუჯერებთ უნდა ვიგულისხმოთ, რომ ასეთ სამუშაოებს ძირითადად ეტრუსკები და შესაძლოა სამხრეთ იტალიელი ბერძენი ხელოსნები ასრულებდნენ და ადგილობრივი მწყემსი მოსახლეობა მათ დამხმარე ძალას წარმოადგენდა, ხოლო იმის უარყოფა კი არ შეიძლება, რომ ასეთი მშენებლობა და მასში ხელოსან-პროფესიონალების მონაწილეობა ამ მოსახლეობაზეც იქონიებდა თავის გავლენას.

ჯერ კიდევ ეტრუსკების ბატონობის ხანაში ვითარდებოდა მეზღვაურობა და ვაჭრობა. რესპუბლიკის დასაწყისის პერიოდშიც არ შესუსტებულა გაცვლა-გამოცვლა. უძველეს დროს ფორუმზე ყოველ კვირას ეწყობოდა ბაზარი, ხოლო ცნობილ საკურთხევლებთან ყოველწლიურად დიდ სარწმუნოებრივ დღესასწაულებზე იმართებოდა ბაზრობა.

ცნობილია, რომ გაცვლა-გამოცვლის ზრდასთან დაკავშირებული სოფლის მეურნეობისაგან ხელოსნობის გამოყოფა, განვითარება მოხდა და ეს მოვლენა ამ შემთხვევაშიც საგრძნობი ტემპით მიმდინარეობდა.

უფრო გავრცელებული ტრადიციის თანახმად სამეფო ხელისუფლების დამხობის შემდეგ რომის სახელმწიფოს სათავეში გვევლინება ცენტრალურ კომიციებში არჩეული და სენატის მიერ დამტკიცებული 2 უმაღლესი თანამდებობის პირი – მაგისტრატები (ისინი ერთი წლით ირჩეოდნენ). მათ ჯერ პრეტორი (წინამძღოლები, ბერძნულად სტრატეგოსები ანუ მხედართმთავრები) ეწოდებოდათ. მაშასადამე მათ მთავარ მოვალეობას ჯარის უფროსობა წარმოადგენდა. 1 პრეტორი უფროსად ითვლებოდა მეორე კი მის თანაშემწედ. უფრო გვიან ძვ. წ. IV ს-ში მაღალი თანამდებობის პირები კონსულებად იწოდებოდნენ, ამ უკანასკნელი ტერმინით გამოსახული უნდა იყოს უმაღლესი მაგისტრატურის კოლეგიალობაც. ცნება კონსული ერთად მოთათბირე კოლეგებს, თანადგომით გამგებლებს გულისხმობს.

ახლადარჩეულ თანამდებობის პირთ მიეკუთვნა უმაღლესი ხელისუფლება იმპერიუმი და მეფეების ძირითადი ფუნქციები ქურუმულ მოვალეობათა გამოკლებით. სარწმუნოებრივი ფუნქციები კი განსაკუთრებული თანამდებობის პირს გადაეცა, რომელსაც „ღვთისმსახურებითი მეფე“ ეწოდებოდა.

ცნობები რესპუბლიკის ადრინდელი პერიოდის სხვა თანამდებობის პირთა შესახებ შედარებით ბუნდოვანია და საკამათო, მაგრამ შეგვიძლია დარწმუნებით ვთქვათ, რომ თავიდანვე წარმოქმნილა თანამდებობა ქვესტორებისა, რომლებიც ჯერ პრეტორების თანაშემწედ ითვლებოდა სამართლის დარგში და მერე კი ხაზინადრის ფუნქციები მიუღიათ.

განსაკუთრებული მნიშვნელობა მმართველობის სისტემაში არამც თუ შეინარჩუნა სენატმა, არამედ ის რომის რესპუბლიკის ისეთ ცენტრალურ ორგანოდ იქცა, რომელსაც უმაღლესი კონტროლი ეკუთვნოდა და იგი იხილავდა როგორც საშინაო ისე საგარეო პოლიტიკის ყველა მნიშვნელოვან საკითხს.

ძვ. წ. 339 წლამდე სენატს ეკუთვნოდა აგრეთვე სახალხო კრების დადგენილებათა დამტკიცება, მასვე ექვემდებარებოდა კულტის მიმართ უმაღლესი მეთვალყურეობა. თავდაპირველად სენატორების დანიშვნის უფლება მეფეებს ეკუთვნოდათ, რესპუბლიკის დროს კონსულებს, ხოლო IV ს-ში უკანასკნელ მეოთხედში ეს უფლება ცენზორებს (ცენზორების არჩევა თავდაპირველად ხდებოდა 5 წელიწადში ერთხელ ხდებოდა, 433 წლიდან კი 18 თვის ვადით.) გადაეცათ. აქვე უნდა ავღნიშნოთ, რომ სენატის შემადგენლობაში მხოლოდ პატრიციები შედიოდნენ და ამას გარდა დიდი თანამდებობის პირებს მხოლოდ პატრიციებიდან ირჩევდნენ. ეს გარემოება სრულ უფლებას გვაძლევს, რომის ადრინდელ რესპუბლიკას ისეთი არისტოკრატიული სახელმწიფო ვუწოდოთ, რომელშიც ერთიმეორეს უპირისპირდებოდნენ პატრიციები-სრულუფლებიანი გაბატონებული წოდება და არასრულუფლებიანი შედარებით მრავალრიცხოვანი პლებსი.[[37]](#footnote-37)

თავი 2- მონათა უფლებრივი მდგომარეობა 12 დაფის კანონთა მიხედვით  
  
’’მონობის ისტორიაში’’ საინტერესოა გათავისუფლება,ე.წ. ’’რომაული მანუმისიები’’ (წარმოსდგება სიტყვისგან manumission-manus-ხელი, mitto-ვუშვებ),რომლითაც რომაელები მონის გათავისუფლებას აღნიშნავდნენ. გათავისუფლებულ მონას რომში ეწოდებოდა llibertus/libertinus (’’ლიბერტი’’/’’ლიბერტინი’’). ეს იყო სპეციალური ტერმინი,რომელიც ნიშნავდა არა მარტო ’’თავისუფალს’’,არამედ იმას,რომ პირი წარსულში მონა იყო,რომელმაც შემდეგ მოიპოვა თავისუფლება (მას უპირისპირდებოდა ingenuus,რაც ’’დაბადებით თავისუფალს’’ ნიშნავდა).  
ძვ.წ. 287 წელს Lex aquilia-ს მიხედვით ერთნაირი სასჯელი დაწესდა სხვისი მონისა, თუ ოთხფეხა საქონლის მოკვლისათვის. რომისგან განსხვავებით,სადაც მონისა და თავისუფალი ადამიანის მკვლელობაა დიფერენცირებულ სასჯელს ითვალისწინებდა,ძველი აღმოსავლეთის ზოგიერთ სახელმწიფოში ანალოგიურ შემთხვევაში ერთნაირი სასჯელი იო დაწესებული.   
საფიქრებელია,რომ რომაულ გათავისუფლებაზე დიდი გავლენა მოახდინეს ეტრუსკულმა ტრადიციებმა,რაც სავსებით კანონზომიერი უნდა ყოფილიყო იტალიის ეტრუსკიზაციის პროცესში : მაგალითად : ყოფილი მონის აღმნიშვნელ ეტრუსკულ ტერმინს lautni მკვლევართა დიდი ნაწილი აძლევს ’’სახლეულის’’ მნიშვნელობას. ასევე ’’სახლეულის’’ მნიშვნელობა ჰქონდა ლათინურ ტერმინს libertus. რომში მონათა გათავისუფლებას ადგილი ჰქონდა მაშინ,როდესაც მონა famulus-ად წოდებული თავისი მფლობელის ოჯახის წევრად ითვლებოდა. 12 ტაბულის კანონიდან ჩანს,რომ მონის გათავისუფლება ამ დროს ძირითადად გამოსყიდვით ხდებოდა ( მე-7 დაფის მე-12 მუხლი). ყოფილი მონა თითქმის სრულიად თავისუფლდებოდა უფლებრივი დაქვემდებარებისგან თავისი ყოფილი ბატონის მიმართ. ამაზე მეტყველებს,გათავისუფლებული მონის შეუზღუდავი უფლებები თავისი ქონების მემკვიდრეობით გადაცემის საკითხში (მე-5 დაფა ; მე-8 მუხლი ). ყოფილი მონის ქონება მხოლოდ იმ შემთხვევაში გადაეცემოდა ყოფილ ბატონს,თუ მონას არ ჰყავდა პირდაპირი მემკვიდრეები,ან არ ექნებოდა დატოვებული საანდერძო განკარგულება. თუ მონა თავისუფლებას მიიღებდა ანდერძის საშუალებით,ხოლო მოანდერძე (ბატონი) არავითარ პირობას არ უდებდა მას,ეს ნისნავდა,რომ მონა თავისუფლდებოდა ბატონის გარდაცვალების დღიდან. ამ შემთხვევაში ყოფილ მონას ეწოდებოდა libertus orcinus,რაც იმას ნიშნავდა,რომ მისი ყოფილი ბატონი იმ ქვეყნად განისვენებდა და ამიტომ ვერავითარ სამსახურს ვეღარ ’’მოსთხოვდა’’ მას. ტაციტუსის გადმოცემით,ნერონის დროს სენატის ერთ-ერთ სხდომაზე საგანგებოდ ირჩეოდა ურჩი და უმადური ლიბერტინების საკითხი. სენატორთა დიდი ნაწილი მოითხოვდა ზომების მიღებას და ისეთი საშუალების გამონახვას,რომელიც უზრუნველყოფდა მონათა ბატონების მიერ თავიანთი ყოფილი მონების კვლავ სამსახურში ყოლას. ზოგიერთი სენატორი არ დაეთანხმა ამ წინადადებას. მათ აღნიშნეს,რომ ყოფილი მონების სამსახურში ყოლის საშუალება დიდი ხანია ნაპოვნია არაკანონიერი გათავისუფლების შემოღებით. ტაციტუსი წერს : იმისათვის არის დაწესებული წინაპრების მიერ გათავისუფლებულთა ორი თანრიგი,რათა დარჩეს განმათავისუფლებელს სინანულის ან ხელახალიწყალობის გაცემის უფლება. ვინც ბატონმა კვერთხით არ გაათავისუფლა ის თითქოს ისევ მონობაშია. დაე,თითოეულმა ყურადღებით გაარჩიოს და დამსახურების მიხედვით გასცეს,რისი გაცემაც შეიძლება,მაგრამ წართმევა არა’’.  
პატრონის გვართან ლიბერტის კავშირი ასახული იყო ამ უკანასკნელის სამოქალაქო სახელის სტრუქტურაშიც. რესპუბლიკის ბოლოსა და იმპერიის დასაწყისში რომაელი მოქალაქის სახელი რამდენიმე ნაწილისგან შედგებოდა : საკუთარი სახელი(praenomen) ,გვარის აღმნიშვნელი სახელი(nomen gentilicum),მამის სახელი ნათესაობით ბრუნვაში,ტრიბის სახელი,რომელსაც მოქალაქე ეკუთვნოდა და ზედმეტი სახელი(cognomen). შესაბამისად, მოქალაქის ოფიციალურ სახელში ასახული იყო მისი სოციალური მდგომარეობა და პოლიტიკური უფლებები. რომაელი მონა მხოლოდ ერთ სახელს ატარებდა,რაც მის მდაბიო წარმოშობაზე მიუთითებდა. ლიბერტისა და პატრონის ურთიერთდამოკიდებულება გარკვეულ მორალურ და მატერიალურ ურთიერთვალდებულებას ემყარებოდა : 1)Obsequim-ყოფილ მონას ავალდებულებდა პატრონის ერთგულება. 2)operae-გულისხმობდა სამსახურს პატრონის სასარგებლოდ. 3)bona-წარმოადგენდა ორივე მხარის ურთიერთვალდებულებას,დახმარება გაეწია ერთმანეთისთვის მატერიალური გაჭირვების დროს.  
12 ტაბულის კანონების ერთ-ერთ მუხლში აღნიშნული იყო,რომ წყევლა-კრულვის ღირსია ის პატრონი,რომელიც თავის კლიენტს ზიანს მიაყენებს. საფიქრებელია,რომ აღნიშნული მუხლის ძალით პატრონს არ შეეძლო რაიმე ვნება მიეყენებინა თავისი ლიბერტისათვის. მაგალითად : თუ პატრონის სასამართლო სარჩელის საფუძველზე ეს უკანასკნელი სიკვდილით დაისჯებოდა,პატრონი კარგავდა უფლებას მის ქონებაზე. ყოფილი მონების მემკვიდრეობის უფლების განვითარება ისტორიულად შეიძლება ორ ეტაპად გაიყოს - 1)როდესაც ყოფილი მონები სარგებლობდნენ მემკვიდრეობის შეუზღუდავი უფლებით და 2)როდესაც მათი უფლებები შეიზღუდა პატრონების სასარგებლოდ. 12 ტაბულის კანონთა მიხედვით,ყოფილ მონებს ჰქონდათ კანონით მემკვიდრეობის უფლება. დიდი იყო პატრონის უფლება გათავისუფლებული მონა ქალის (liberta) ქონებაზე. ეს გამოწვეული იყო იმით,რომ მონა ქალი თავისი პატრონის კანონიერი მეურვეობის ქვეშ იმყოფებოდა და ამიტომ არ შეეძლო მის გარეშე ანდერძის შედგენა. გაიუსი [[38]](#footnote-38)განმარტავს,რომ ვინაიდან ქალს არ შეიძლება ჰყავდეს მემკვიდრეები,ამიტომ ლიბერტას ქონება პატრონს რჩებოდა და დასძენს,რომ ’’არ იყო მემკვიდრე,რომელსაც სამოქალაქო სამართლის მიხედვით შეეძლო პატრონის გამოთიშვა უანდერძოდ გარდაცვლილი ლიბერტას ქონებიდან’’. აქვე ქალებთან და მათ უფლებებთან დაკავშირებით საინტერესო იქნება აღვნიშნოთ 12 დაფის კანონებში ნახსენებ ვესტას კულტის მიმდევარ ქალთა შესახებ. ეს ქალები თაყვანს სცემდნენ ქალღმერთ ვესტას გარკვეული სახის რიტუალით და თავიანთი ცხოვრების წესით.   
 ქალღმერთ ვესტას ტაძარი მრგვალი ფორმისაა კერიის მიბაძვით. კერიის მფარველები იყვნენ ვესტას მიმდევარი ქალები. როგორც ჩანს,ღვთაება ვესტა ინდოევროპული წარმოშობის იყო,იგივეა რაც ბერძნული ჰესტია. თუმცა,მან ბერძნულ პანთეონში დაკარგა თავისი ფუნქცია,რომაულში კი თაყვანს სცემდნენ. სავარაუდოდ,ვესტას კულტი ტარკვინიუსის შემოღებული იყო. ვესტას ემსახურებოდა 5 ან 6 ვესტალი. არისტოკრატული ოჯახებიდან მიჰყავდათ6 წლის გოგონები და 35 წლამდე ვალდებულნი იყვნენ ედარაჯათ წმინდა ცეცხლისთვის. სასჯელი სასტიკი იყო მისთვის ვისაც გაუქრებოდა ცეცხლი. ეს ისჯებოდა ცოცხლად დამარხვით. ასევე უნდა შეენახათ უბიწოება. 35 წლის შესრულების შემდეგ ხდებოდნენ დამოუკიდებელნი და ქონებაც უგროვდებოდათ. აღარ იყვნენ მამის ძალაუფლების ქვეშ.მათ პრივილეგიას წარმოადგენდა,რომ შეეძლოთ სიკვდილმისჯილი გაეთავისუფლებინათ , თუ გზაზე შემთხვევით შეხვდებოდათ. ერთ-ერთ პირველ ვესტალად შეიძლება მივიჩნიოთ რეა სილვია-რომოლუსის დედა,რომელიც ტახტის უზურპატორმა ბიძამ გაამწესა ქურუმად. ახ.წ. 3-4 სს. ვესტალები მიჰყავდათ ჩვეულებრივი ოჯახიდან და ზოგჯერ მონათა ოჯახებიდანაც.  
  
  
  
თავი 3-გარკვეული პარალელები: 12 დაფის კანონები და ძველაღმოსავლური კანონები (ხამურაბის კანონები)  
  
  
ჩვენთვის საინტერესოა 12 დაფის კანონების პარალელურად განვიხილოთ ძველი აღმოსავლეთის ხალხთა სოციალური მდგომარეობა და მოსახლეობის ფენები,მათი უფლებები და ა.შ. კერძოდ მეფე ხამურაბის კანონთა მაგალითზე.

ძველბაბილონური საზოგადაოებისათვის დამახასიათებელი სოციალურ-ეკონომიკური ურთიერთობის შესასწავლად შეგვიძლია გამოვიყენოთ წერილობითი წყაროების ორი ჯგუფი : 1.იურიდიული დოკუმენტები-კანონები,კერძო ხელშეკრულებები. 2.ოფიციალური მიმოწერის საბუთები და კერძო პირთა წერილები. ძველაღმოსავლური იურიდიული აზროვნების მწვერვალს წარმოადგენს ხამურაბის კანონები,რომელიც შედგენილი უნდა იყოს მისი მეფობის მეორე ნახევარში-ძვ.წ.მე-18 საუკუნის 60-50-იან წლებში. კანონები დაწერილია შავი ბაზალტის ქვის დიდ სვეტზე,რომელიც თავის დროზე ინახებოდა ბაბილონში,საიდანაც იგი გაიტაცეს ელამელებმა სამხრეთ შუამდინარეთზე ლაშქრობის დროს(ძვ.წ.მე-12 ს). იგი აღმოაჩინეს 1901 წლის ბოლოს სუზაში საფრანგეთის არქეოლოგიური ექსპედიციის მიერ წარმოებული გათხრების დროს. როგორც ჩანს,ხამურაბის კანონები თავის დროზე შეიცავდა 282 მუხლს.

ხამურაბის დროინდელი საზოგადოება შეიძლება გავყოთ ორ ნაწილად უფლებების და სოციალურ-ეკონომიკური მდგომარეობის მიხედვით. 1. სრულუფლებიანი მესაკუთრე (მიწის ნაკვეთის,მონების),რომელსაც ხამურაბის კანონები იცნობს ზოგადი ტერმინით ავილუმი (ან აველუმი)-’’კაცი’’ და 2. არამესაკუთრე, მუშქენუმი-’’თაყვანისმცემელი(მეფისა)’’. არსებობდა კიდევ ერთი არამესაკუთრე ნაწილი-ვარდუმი. ძველბაბილონურ ხანაში ავილუმთა სოციალური ფენა აერთიანებს არა მარტო მსხვილ მიწათმფლობელებს,ვაჭრებს,არამედ წვრილ მწარმოებლებსაც,რომლებსაც ჰქონდათ საკუთარი მეურნეობა,წარმოების საკუთარი საშუალებები და ამის საფუძველზე შეადგენდნენ ტერიტორიული თემის სრულუფლებიან წევრებს. მსესხებელი ავილუმი ხშირად იძულებულია კრედიტორთან დააგირაოს საკუთარი ოჯახის წევრები,მათ შორის ცოლი და შვილები,რომელთაც მევალის სახლში უნდა ემუშავათ. ავილუმთა ფენის სწრაფი გაღატაკების შესაჩერებლად მეფე ხამურაბი ცდილობს დააწესოს გადასახდელი პროცენტის მაქსიმუმი,ფულადი სესხისათვის 33 %,ხოლო მარცვლისათვის-20 %. ასევე მან შეამცირა სავალო კაბალის ვადაც. თუ ლიფითიშთარის კანონების მიხედვით ეს ვადა განისაზღვრებოდა ზოგადად იმ დროით,რომლის განმავლობაში მოვალე შეძლებდა თავისი მუშაობით კრედიტორისთვის აენაზღაურებინა ვალი ორმაგად,ხამურაბის კანონების 117-ე მუხლით ეს ვადა განისაზღვრა 3 წლით-’’უკეთუ კაცს მართებს ვალი და ვერცხლში მისცემს (ე.ი.გაყიდის)ან სავალო კაბალაში გადასცემს თავის ცოლს,ვაჟიშვილს,ან ქალიშვილს,მათ უნდა იმსახურონ მყიდველის ან გამსესხებლის სახლში 3 წელიწადი ; მეოთხე წელიწადს ისინი უნდა გაანთავისუფლონ’’.[[39]](#footnote-39)

მევალეობის თემა,რა თქმა უნდა აქტუალურია რომის საზოგადაოებაშიც და შესაბამისად 12 დაფის კანონებში. მე-3 დაფა ეთმობა სწორედ ამ საკითხს და ჩვენ შეგვიძლია შევადაროთ ის ხამურაბის მიერ დადგენილ სასჯელს. 12 დაფის კანონთა მიხედვით თუ მევალე არ შეურიგდებოდა მოსარჩელეს,ის დაკავებული უნდა ყოფილიყო 60 დღის განმავლობაში,შემდეგ მას გაიყვანდნენ პრეტორების კომისიაზე,სადაც გამოცხადდებოდა ის თანხა,რაც დაეკისრებოდა.. თუ ვადის ბოლოს თანხას არ გადაიხდიდა სიკვდილით დასჯიდნენ ან გაყიდნენ ამ თანხად.

როგორც ჩანს,12 დაფის კანონები უფრო მკაცრად სჯიდა პირს,ვალის გადაუხდელობის შემთხვევაში.

რაც შეეხება ტერმინს მუშქენუმი,ის ითარგმნება,როგორც ’’თაყვანისმცემელი,მორჩილი’’. ის არის ადგილობრივი მცხოვრები,რომელიც იმყოფება მეფის სამსახურში და სარგებლობს სახელმწიფო მიწის ნაკვეთით,რაც გადაეცემა მას სამსახურის პირობით. მუშქენუმის შესახებ საინტერესო ცნობებს ვიღებთ ძველბაბილონური ეპოქის დროინდელი კერძო პირთა წერილებიდან. მაგალითად მოვიყვანოთ ერთ-ერთი ასეთი წერილი : შვილი წერს მამას-’’როგორც მამაჩემისთვის ცნობილია, მე გავხდი მუშქენუმი. დაე,მამაჩემმა დამაბრუნოს მე თემში ისეთნაირად,რომ ჩემს წინააღმდეგ არ აღძრან ბრალდებები’’. როგორც წერილიდან ჩანს,გამგზავნი სთხოვს მამას თემში აღადგინოს ის,ე.ი. ეს პირი ადრე ადგილობრივი თემის წევრი იყო,რომელიც შევიდა მეფის სამსახურში და გახდა მუშქენუმი. როგორც ჩანს,თემში დაბრუნება ადვილი საქმე არ იყო. არაა გამორიცხული ვივარაუდოთ,რომ მუშქენუმთა ფენის მნიშვნელოვან უმეტესობას ქმნიდა როგორც დაპყრობილი ქვეყნების და ოლქების მოსახლეობა,ისე მეზობელი მომთაბარე ტომების წარმომადგენლებიც.

როგორც ბილალამას ისე ხამურაბის კანონებშიც ჩანს,რომ მუშქენუმის ფენა სარგებლობს მონების სამსახურით. ძველბაბილონური ეპოქის დროინდელ ძეგლებში,სადაც კი ისხსენიება მუშქენუმი,არსად არაა მითითებული,რომ მას ჰქონდა საკუთარი მიწის ნაკვეთი. ძველ ბაბილონში შედარებით მცირე უფლებები გააჩნდათ მონებს. ხამურაბის დროინდელი ბაბილონის სამეფო გამუდმებულ ომებს აწარმოებდა ქვეყნის გაფართოებისთვის. ყოველ ლაშქრობას თან ახლდა ნაძარცვ ქონებასთან ერთად აურაცხელი სამხედრო ტყვეების შემოყვანა,რომელთა დიდ ნაწილს მონებად გადააქცევდნენ ხოლმე. მონებს იძენდნენ ყიდვის გზითაც როგორც ქვეყნის შიგნით,ისე ვაჭრების მეშვეობით მეზობელ ქვეყნებშიაც. ძველბაბილონურ ხანაში მონის ფასი დაბალი იყო. ლიფითიშთარის კანონების მიხედვით,მონა მამაკაცი ღირდა 15 სიკლი ვერცხლი. ხამურაბის კანონები კი მონის ფასად აწესებს 20 სიკლს. მონობის ერთ-ერთ წყაროს წარმოადგენდა სავალო კაბალა. ძველბაბილონურ ხანაში სასაქონლო-ფულადი ურთიერთობის განვითარებამ გამოიწვია წვრილი მწარმოებლების გაღატაკება და დავალიანება. ვალის გადაუხდელობის შემთხვევაში კრედიტორს შეეძლო თავის სამსახურში ჰყოლოდა თვით მოვალე ან მისი ოჯახის რომელიმე წევრი. როგორც ზემოთ აღვნიშნეთ,ხამურაბის კანონები 3 წლამდე ამცირებს სავალო მონობის ვადას. ესაა სახელმწიფოს ერთგვარი ცდა დაიცვას საკუთარი მოქალაქეები სავალო კაბალისგან. მსგავსი კანონების ცხოვრებაში გატარებას მთელი რიგი სიძნელეები ეღობებოდა წინ. არაა გამორიცხული სავალო მონობის ვადის თვითნებურად გაზრდის შემთხვევათა შესაძლებლობაც.

საყურადღებოა,თავისუფალი პირის მონად გადაქცევის შემთხვევების არსებობა,როგორც სასჯელის ერთ-ერთი ფორმა. ძვ.წ.მე-20 საუკუნეში შედგენილ შუმერული საოჯახო კანონების ერთ-ერთ მუხლში ნათქვამია ,რომ თუ უმცროსი შვილი ეტყვის თავის მამას და დედას ’’ შენ არა ხარ ჩემი მამა,შენ არა ხარ ჩემი დედა’’, მაშინ იგი გაძევებულ იქნება მამისეული კარმიდამოდან და გაიყიდება მონად. ხამურაბის კანონების მიხედვით,მამას შეეძლო გაეძევებინა სახლიდან ურჩი შვილი და არ მიეცა მისთვის სამემკვიდრეო წილი.

მონობის ერთ-ერთი წყარო იყო მემკვიდრეობითი მონობა. მხევლისაგან შეძენილი შვილები მონებად ითვლებოდნენ და მხოლოდ მაშინ მიიღებდნენ თავისუფლებას, თუ მამა-სრულუფლებიანი მოქალაქე სპეციალურად დააკანონებდა ამას. ხამურაბის კანონების მიხედვით,თავისუფალი ქალისა და მონის ქორწინების შედეგად გაჩენილი შთამომავლობა თავისუფლად ითვლებოდა. კანონებში არაა განსაზღვრული იმ შვილების სოციალური მდგომარეობა,რომელთა მშობლები მონები იყვნენ. მონათა ქორწინება საერთოდ არ რეგისტრირდებოდა და ასეთ შემთხვევაში შობილი შვილები მონებად რჩებოდნენ. აღსანიშნავია,რომ არსებობდა მონების გაქცევის შემთხვევებიც. ბილალამასა და ხამურაბის კანონები ითვალისწინებდნენ ამ გარემოებას და აწესებენ,რომ გაქცეული მონა დაჭერის შემთხვევაში დაბრუნებულ უნდა იქნეს წინანდელ პატრონთან. სპეციალური სასჯელია დაწესებული მათთვის ვინც შეეცდება დამალოს გაქცეული მონა ან სხვა გზით მიითვისოს იგი. ასეთ შემთხვევაში დამნაშავე უნდა მოიკლას.[[40]](#footnote-40)

ძველბაბილონურ ხანაში მონათა რიცხვი გაცილებით ნაკლები იყო თავისუფალი მწარმოებლების რიცხვთან შედარებით. მონობა ძირითადად საოჯახო მონობის სახით იყო წარმოდგენილი. ოჯახს ჰყავდა ჩვეულებრივ ორი ან სამი მონა. იყო ოჯახები,რომელთაც საერთოდ არ ჰყავდათ მონები. ასეთ ვითარებაში ყველა სახის სამუშაო სრულდებოდა ოჯახის წევრთა ძალებით. აღნიშნული გარემოება იძლევა საშუალებას,წარმოვიდგინოთ,რომ ძველბაბილონურ ხანაში მონური შრომა სრულიადაც არ იყო წამყვანი.

ძველბაბილონურ ხანაში მიწის ნაკვეთის საკუთრება ან მისი მფლობელობა განპირობებული იყო ერთი მნიშვნელოვანი მომენტით; ეს არის წყლით სარგებლობის უფლება. შუამდინარეთის ცხელი და მშრალი ჰავის პირობებში მიწა მორწყვის გარეშე მოსავალს არ იძლეოდა. ასე რომ,უწყლოდ მიწა არავითარ სიმდიდრეს არ წარმოადგენდა. ძველბაბილონურ ხანაში წყლისა და სარწყავი სისტემის უმაღლესი მესაკუთრე და განმკარგულებელი მეფე იყო. თემი ვალდებული იყო გადაეხადა განსაზღვრული გადასახადი წყლით სარგებლობისთვის. [[41]](#footnote-41)

თავი 4 - დაპირისპირება პატრიციებსა და პლებეებს შორის   
 ანტიკური წყაროების მოწმობით,რომის სახელმწიფოს პოლიტიკური ცხოვრების განსხვავებული საფეხური იყო რესპუბლიკური წყობილების დამყარება.მეფეთა ერთპიროვნული ბატონობა შეიცვალა არჩევითი მაგისტრატურებით. რომის რესპუბლიკის ისტორია იწყება პატრიციებისა და პლებეების დაპირისპირებით. პატრიციები იყვნენ უმაღლესი ფენის წარმომადგენლები და ეკუთვნოდნენ გაბატონებულ კლასს. მხოლოდ ამ კლასის წარმომადგენლებით ხდებოდა სენატის რიგების შევსება. სენატორებს ეწოდებოდათ მამები. აქედან წარმოდგება მათი სახელწოდება -პატრიციები. ისინი ითვლებოდნენ ქალაქის ძირითად მკვიდრებად,გაერთიანებული იყვნენ გვაროვნულ ორგანიზაციაში. ტრადიციის თანახმად,თავდაპირველად წარმოდგენილი იყვნენ 100 გვარით,შემდეგ მათი რიცხვი სამასამდე გაიზარდა. მეფობის ხანაში პატრიციები უპირისპირდებოდნენ პლებეებსა და კლიენტებს. რესპუბლიკის ისტორია იწყება პატრიციებისა და პლებეების ბრძოლებით.

ძვ.წ.მე-6 საუკუნიდან პატრიციები გადაიქცნენ რომის რესპუბლიკის გაბატონებულ კლასად. კონსულებს მხოლოდ მათი წრიდან ირჩევდნენ. კონსულები იყვნენ რომის პოლიტიკური ცხოვრების წარმმართველები. მათი უფლებამოსილება განისაზღვრებოდა 1 წლით. კონსულებზე გადავიდა მეფეთა ფუნქციები და წარმოადგენდა კოლეგიალურ მაგისტრატურას. ირჩევდნენ ორ კონსულს თანაბარი უფლებებით. განმეორებით არჩევა შეიძლებოდა რამდენიმე წლის შემდეგ. კონსულებისა და დანარჩენი მაგისტრატების თანამდებობაზე ამაღლება ითვლებოდა არა სამსახურად,არამედ ღირსებად (honor),ამიტომ ისინი ანაზღაურებას არ იღებდნენ.

მაგისტრატურები იყოფოდა ორ კატეგორიად : უფროსად და უმცროსად. უფროს მაგისტრატურებში შედიოდნენ : კონსულები,პრეტორები,ცენზორები. დანარჩენი თანამდებობის პირები იწოდებოდნენ უმცროს მაგისტრატებად. თანამდებობაზე ირჩევდნენ ხანმოკლე ვადით,1 წლით. გამონაკლისს წარმოადგენდა ცენზორის მაგისტრატურა. ცენზორი თავის ფუნქციებს ასრულებდა 5 წლის განმავლობაში. მას ევალებოდა აღწერის ჩატარება და ქონებრივი ცენზით გათვალისწინებული სიების დადგენა,რაც 5 წელიწადში ერთხელ ტარდებოდა. ასევე ცენზორს ევალებოდა ეკონტროლებინა მოქალაქეთა ქცევა.

რესპუბლიკის თანამდებობის უმაღლესი საფეხური კონსულის მაგისტრატურა იყო. ირჩევდნენ ორ კონსულს თანაბარი უფლებებით. მათზე გადანაწილდა განმასხვავებელი ნიშნები (12 ლიქტორის ხლება). თავიდან კონსულები ფართო უფლებამოსილებით სარგებლობდნენ. დროთა განმავლობაში სახალხო კრების,სენატისა და ახალი მაგისტრატურის შექმნამ მისი კომპეტენციები შეასუსტა. კონსულები ითვლებოდნენ უმაღლეს მთავარსარდლებად და ძირითადად,საომარ ოპერაციებს უწევდნენ ხელმძღვანელობას. 1 წლიანი ვადის გასვლის შემდეგ კონსული ინიშნებოდა პროვინციის მმართველად,ეძლეოდა ორი ლეგიონი და უფლება , ეწარმოებინა ომები რომის სამფლობელოთა გასაფართოებლად. რომში კონსულის არყოფნის შემთხვევაში სამოქალაქო საკითხებს განაგებდნენ პრეტორები. პრეტორი განიხილებოდა,როგორც კონსულის უმცროსი კოლეგა. პროვინციული მმართველობის გაფართოებამ განაპირობა პრეტორთა რიცხვის გაზრდა (ცეზარის დროს ირჩევდნენ თექვსმეტს).

პატრიციებისა და პლებეების ბრძოლის პროცესში შეიქმნა სახალხო ტრიბუნების მაგისტრატურა. რომაულ სამართლებრივ სისტემაში ტრიბუნს განსაკუთრებული ადგილი ეკავა. ტრიბუნატი წარმოიშვა პატრიციებისა და პლებეების ბრძოლის პროცესში,როგორც ამ უკანასკნელთა ინტერესების დამცველი აპარატი. თავიდან ირჩევდნენ ორს,შემდეგ ხუთს,ბოლოს დადგინდა ათი. სახალხო ტრიბუნად მხოლოდ პლებეის არჩევა შეიძლებოდა. ტრიბუნს არ ჰქონდა რომის დატოვების უფლება,მისი სახლის კარი ყოველთვის ღია უნნდა ყოფილიყო,რომ პლებეის ნებისმიერ დროს შეძლებოდა მასთან შესვლა.

რომაული სამართლებრივი პრინციპების ჩამოყალიბებაში გადამწყვეტი როლი მიეწერება სწორედ ,,12 დაფის კანონებს’’ (Leges X11 Tabularum).

რესპუბლიკური წყობილების დამყარებას პლებეების პოლიტიკური სტატუსის შეცვლა არ გამოუწვევია. ძალაში რჩებოდა ადათობრივი სამართლის ძველი ნორმები. პლებეებმა სრულფასოვანი მოქალაქის უფლებები ვერ მოიპოვეს და ბრძოლა დიდხანს გაგრძელდა.მხოლოდ ნახევარი საუკუნის შემდეგ გადაიდგა ამ მიმართულებით პირველი სერიოზული ნაბიჯები პატრიციებისა და პლებეების უფლებრივი გათანაბრების გზაზე. სწორედა 12 დაფის კანონებით დაიწყო მოცემული საკითხის მოწესრიგება.

აღსანიშნავია,რომ ანტიკური ავტორების მოწმობით, ’’12 დაფის კანონები’’ ისწავლებოდა სკოლებში,მათი ცოდნა ყველა განათლებულ რომაელს მოეთხოვებოდა.

კანონების თავდაპირველი ვარიანტი ძალაში ტოვებდა პატრიციების უპირატესობის აღიარებას. კერძოდ,კრძალავდა ქორწინებას პლებეებსა და პატრიციებს შორის.

კანონებში ასახულია სამართლებრივი ტრადიციების ჩამოყალიბების ხანგრძლივი პერიოდის შედეგები. მიუთითებენ,რომ რსპუბლიკის სამართლებრივმა ნორმებმა დასრულებული სახე მიიღო ძვ.წ. მე-3 საუკუნეში. თუ ამას რეალობად მივიღებთ,ცხადი ხდება,რომ ’’12 დაფის კანონების’’ ფრაგმენტები რამდენიმე საუკუნის კანონმდებელთა შრომის შედეგია.

კანონებმა უდიდესი როლი შეასრულა რომაული სამართლის კლასიკური სახის ჩამოყალიბებაზე. ’’12 დაფის კანონებიდან’’ ამოიზარდა ლათინური გენიის საოცრება რომაული სამართლის სახით,რომელიც გახდა მომდევნო საუკუნეების ცივილიზებული სამყაროს კანონიერი მოწყობის საფუძველთა საფუძველი.  
  
  
 დასკვნა  
 12 დაფის კანონები განისაზღვრება სამოქალაქო და სისხლის სამართლის კანონმდებლობით, არსებითად ეს კანონები ადათობრივი სამართლის ფიქსაციას წარმოადგენდა, მაგრამ ლივიუსის საფუძვლიანი თქმით ისინი რომაული სამართლის ძირითად წყაროს შეადგენდნენ. ეს კანონები განსაკუთრებული სიმკაცრით იცავენ კერძო საკუთრებას, ის ვინც ღამით საქონელს მოაძოვებდა თუ მომკიდა გუთნით დახნულ სხვის ყანას ქვესკნელის ღმერთების მსხვერპლი ხდებოდა და სიკვდილით ისჯებოდა. ასეთივე სასჯელი მოელოდათ ცეცხლწამკიდებლებს და მას ვინც ღამით ქურდობდა, ხოლო დღისით ქურდობა დიდი ჯარიმით გამოისყიდებოდა.

12 დაფის კანონებში მნიშვნელოვანი ადგილი აქვს მიკუთვნებული სასტიკ სავალო უფლებას, რომელიც მეტად აღელვებდა პლებეებს, ამის შემდეგ რაც მოვალე თავის ვალს ცნობდა ან სასამართლო მიუსჯიდა მას ეძლეოდა შეღავათი 30 დღის განმავლობაში ვალის დასაფარავად, ამ ვადის გასვლის შემდეგ მომჩივანს იგი სასამართლოში მიჰყავდა. თუ მოვალე სასამართლოს დადგენილებას ვერ შეასრულებდა, ან არ გამოჩნდებოდა ისეთი პირი რომელიც თავდებად დაუდგებოდა კრედიტორს იგი თავის სახლში მიჰყავდა, სადაც ის ბორკილდადებული სამოც დღეს დაჰყოფდა ამ ხნის განმავლობაში კრედიტორს ის სამჯერ გაჰყავდა მოედანზე პრეტორთან და აცხადებდა მასზე მისჯილ თანხას, ამის შემდეგ მას შეეძლო მოეკლა ურჩი მოვალე, ან ტიბრს იქით გაეყიდა, მაგრამ ამასთან ერთად ისიც უნდა აღინიშნოს, რომ კანონით მევახშეობა ერთგვარად შეზღუდული იყო იმით, რომ მაქსიმალური წლიური პროცენტი 8 ერთი მესამედით ისაზღვრებოდა.

12 დაფის კანონები გვარწმუნებს, რომ რომში V ს-ის I ნახევარში უდავოდ არსებობდა არა მარტო მოძრავი ქონების, არამედ მიწის მტკიცე კერძო საკუთრებაც. შეიძლებოდა საკუთრების განსხვისებაც ე. წ. მანიციპაციის გზით, რაც განსაკუთრებული წესის შესრულებაში გამოიხატებოდა, ამ პროცესს აუცილებლად უნდა დასწრებოდნენ გამსხვისებელი და შემძენი, მოწმეებად კი 6 სრულწლოვანი მოქალაქე, რომელთაგან ერთერთს ხელში სპილენძის სასწორი უნდა ჰქონოდა.

აღიარებული იყო აგრეთვე ქონების მემკვიდრეობით ან ანდერძით გადაცემის სრული უფლება, თუ რომაელი მოქალაქე ისე მოკვდებოდა, რომ ანდერძს არ დატოვებდა მის ქონებას ეპატრონებოდნენ მისი მემკვიდრეები, მაგრამ თუ მემკვიდრეები არ არსებობდნენ მიცვალებულის ქონება მახლობელი აგნატების ხელში გადადიოდა.

აღსანიშნავია, რომ კანონებში მოხსენიებული არ არის მიწის საერთო სახელმწიფოებრივი საკუთრება, უნდა ვივარაუდოთ, რომ მას ეს კანონმდებლობა არ შეეხებოდა. კანონები ეხებოდა აგრეთვე ოჯახის წევრთა ურთიერთობას. ოჯახის მამა შეუზღუდავი უფლებით იყო აღჭურვილი, მას შეეძლო მონებად გაეყიდა თავისი შვილები, ვაჟის მონად გაყიდვა მას სამჯერ შეეძლო, ხოლო თუ ამის შემდეგაც გაინთავისუფლებდა თავს მონობისაგან მამა უკვე ყოველგვარ უფლებას კარგავდა. ქალიშვილს კი არავითარი უფლება არ ჰქონდა ოჯახში. ძალაში დარჩა აგრეთვე პატრიციებსა და პლებეებს შორის ქორწინების აკრძალვა.

12 დაფის კანონები აუცილებლად გულისხმობდა დამნაშავის სასამართლოში გამოცხადების ვალდებულებას, ისინი ასეთი სიტყვებით იწყებოდა „თუ სასამართლოში უხმობენ უნდა მივიდეს“. ამასთან ერთად სავალდებულოდ იყო მიჩნეული სასამართლოს მიერ გამოტანილი დადგენილების შესრულება და სიკვდილით ისჯებოდა ის მსაჯული თუ შუამავალი მის ქრთამის აღებაში იქნებოდა მხილებული.

ასეთი იყო ზოგადად 12 დაფის კანონების შინაარსი, რამდენადაც შეგვიძლია მისი გათვალისწინება შემონახული ცნობებით. რა თქმა უნდა ასეთი კოდიფიკაცია პლებეებს ვერ დააკმაყოფილებდა და ამიტომ მათი ბრძოლა უფლებებისათვის კვლავ მწვავედ მიმდინარეობდა. დასკვნის სახით კიდევ ერთხელ გადავავლოთ თვალი თუ რა საკითხებს ეხებოდა და არეგულირებდა 12 დაფის კანონები : პირველი ორი ტაბულა მოიცავს სამოქალაქო სამართლის ნორმებს.

მესამე დაფა ეხება ვალებს.

მეოთხე დაფა აწესრიგებს ოჯახური ურთიერთობებს.

მეხუთე დაფა მემკვიდრეობის საკითხებს ეხებოდა.

მეექვსე და მეშვიდე დაფები ქონებასთან დაკავშირებულ საკითხებს განიხილავდნენ.

მერვე დაფა მოქალაქეთა უფლებების დარღვევებს ეხებოდა.

მეცხრე დაფა კონსტიტუციური პრინციპებს წარმოგვიდგენდა.

მეათე დაფა დასაფლავების წესებს შეეხება.

მეთერთმეტე დაფა ქორწინებასთან დაკავშირებულ ნორმებს განსაზღვრავდა.

მეთორმეტე დაფა კი კრიმინალს ეხებოდა.

1. Хрестоматия по истории государства и права зарубежных стран, Том 1. Издательство НОРМА», Москва, 2003. გვ. 200-201. [↑](#footnote-ref-1)
2. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.201-202. [↑](#footnote-ref-2)
3. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.202 [↑](#footnote-ref-3)
4. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.202 [↑](#footnote-ref-4)
5. Хрестоматия по истории государства и права зарубежных стран, Том 1. Издательство НОРМА», Москва, 2003. გვ202. [↑](#footnote-ref-5)
6. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.202 [↑](#footnote-ref-6)
7. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.202 [↑](#footnote-ref-7)
8. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.202 [↑](#footnote-ref-8)
9. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.203 [↑](#footnote-ref-9)
10. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.204-205. (თარგმანი ჩემია ს.მ.) [↑](#footnote-ref-10)
11. Хрестоматия по истории государства и права зарубежных стран, Том 1. Издательство НОРМА», Москва, 2003. გვ. 205-206.(თარგმანი ჩემია ს.მ.) [↑](#footnote-ref-11)
12. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.207. (თარგმანი ჩემია ს.მ.) [↑](#footnote-ref-12)
13. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.207-208. (თარგმანი ჩემია ს.მ.) [↑](#footnote-ref-13)
14. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.209-210. (თარგმანი ჩემია ს.მ.) [↑](#footnote-ref-14)
15. Хрестоматия по истории государства и права зарубежных стран, Том 1. Издательство НОРМА», Москва, 2003. გვ. 211-212.(თარგმანი ჩემია ს.მ.) [↑](#footnote-ref-15)
16. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.213-218. (თარგმანი ჩემია ს.მ.) [↑](#footnote-ref-16)
17. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.218. (თარგმანი ჩემია ს.მ.) [↑](#footnote-ref-17)
18. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.218. (თარგმანი ჩემია ს.მ.) [↑](#footnote-ref-18)
19. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.219-220. (თარგმანი ჩემია ს.მ.) [↑](#footnote-ref-19)
20. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.220. (თარგმანი ჩემია ს.მ.) [↑](#footnote-ref-20)
21. Хрестоматия по истории государства и права зарубежных стран, Том 1. Издательство НОРМА», Москва, 2003. გვ.220-221. (თარგმანი ჩემია ს.მ.) [↑](#footnote-ref-21)
22. Jolowicz,H.F.Historical introduction to the study of Roman Law(Cambridge,1952),108 [↑](#footnote-ref-22)
23. Mommsen,T.The History of Rome trans. W.P. Dickson (London,1864)290 [↑](#footnote-ref-23)
24. Crawford,M.H. ’’Twelve Tables’’ in Simon Hornblower,Antony Spawforth and Esther Eidinow(eds).Oxford Classical Dictionary (4thed) [↑](#footnote-ref-24)
25. Steinberg,S. ’’The Twelve Tables and Their Origins ; Journal of the History of ideas. Vol.43,No.3(1982)379 [↑](#footnote-ref-25)
26. Du plessis,Paul (2010). Borkowskis textbook on Roman Law (4th.ed).Oxford.p.5-6 [↑](#footnote-ref-26)
27. Livy,2002,p.23 [↑](#footnote-ref-27)
28. Grant,Michael (1978).History ot Rome (1st ed)p 75 [↑](#footnote-ref-28)
29. The Oxford Encyclopedia of Ancient Greece and Rome. Volume 4 (Oxford university press 2010) [↑](#footnote-ref-29)
30. С.И.Ковалев.’’История Рима’’ 1986 [↑](#footnote-ref-30)
31. გოგოლაშვილი, რ. განთავისუფლებული მონები (ლიბერტინები ძველ რომში). თბ. : თბილ. უნ-ტის გამ-ბა, 1981. გვ. 110-111. [↑](#footnote-ref-31)
32. გარიშვილი, მ. ხოფერია, მ. რომის სამართალი. გამომცემლობა „მერიდიანი“, თბილისი, 2013. გვ.15-16. [↑](#footnote-ref-32)
33. გარიშვილი, მ. ხოფერია, მ. რომის სამართალი. გამომცემლობა „მერიდიანი“, თბილისი, 2013. გვ.

    16-19. [↑](#footnote-ref-33)
34. გარიშვილი, მ. ხოფერია, მ. რომის სამართალი. გამომცემლობა „მერიდიანი“, თბილისი, 2013. გვ.21-24. [↑](#footnote-ref-34)
35. გარიშვილი, მ. ხოფერია, მ. რომის სამართალი. გამომცემლობა „მერიდიანი“, თბილისი, 2013. გვ.25-28. [↑](#footnote-ref-35)
36. წერეთელი ალ. რომის ისტორია [↑](#footnote-ref-36)
37. წერეთელი ალ,რომის ისტორია [↑](#footnote-ref-37)
38. გოგოლაშვილი რ-განთავისუფლებული მონები ძველ რომში [↑](#footnote-ref-38)
39. ძველი აღმოსავლეთის ხალხთა ისტორია(’’მეცნიერება’’ თბილისი 1988)გვ 77-78 [↑](#footnote-ref-39)
40. ძველი აღმოსავლეთის ხალხთა ისტორია (’’მეცნიერება’’ თბილისი 1988) გვ 75-76 [↑](#footnote-ref-40)
41. ძველი აღმოსავლეთის ხალხთა ისტორია (’’მეცნიერება’’ თბილისი 1988) გვ 75-76 [↑](#footnote-ref-41)